text:
- TIOTAL
- Colbhan a' sealltainn Uamh a' Bhàta is Uamh Fhiongail
- EXTERNAL ID
- QZP40_941_117_P009
- ÀITE
- Stafa
- SGÌRE
- Muile
- SIORRACHD/PARRAIST
- EARRA-GHÀIDHEAL: Cill Ninnein 's Cille Mhoire
- DEIT
- 1890
- LINN
- 1890an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31386
- KEYWORDS
- uaimhean
eileanan
oirthirean
colbhan
ballachan
ceòl
'S e eilean beag far taobh siar Mhuile a th'ann an Stafa. Tha e ainmeil airson nan colbhan basalt bholcànach a th' ann, a chaidh an cruthachadh muair a chaidh an làbha a bha a' fuarachadh an lùib an uisge. Air taobh an iar an eilein, an ear air Uamh Fhiongail, tha an Colonnade, no an Aghaidh Mhòr. 'S e seo balla mòr de cholbhan a' ruigeil 17m (56 troigh) a dh'àirde.
Chithear Uamh Fhiongail is Uamh a' Bhàta cuideachd san dealbh seo. 'S e Uamh Fhiongail an uamh as ainmeile ann an Stafa, is thug i misneachadh do Felix Mendelssohn a chum 'Hebrides Overture' a sgrìobhadh. Tha Uamh a' Bhàta an iar air Uamh Fhiongail. Tha i 5m (15 troigh) a dh'àirde, 4m (12 throigh) a leud aig a beul is 46m (150 troigh) domhainn.
Tha an dealbh seo air a thoirt o 'An Historical, Archaeological and Geographical Examination of Fingal's Cave in the Island of Staffa', le JP MacGillEathain (1890)


c: text/html

text:
24/04/13
Thig faisg air 250 neach-cloinne bho air feadh Alba do phrìomh bhaile na dùthcha an t-seachdain seo a fhrithealadh an deicheamh seachdain Ghàidhlig airson sgoiltean a tha air a chur air dòigh le Comann nam Pàrant (Nàiseanta). Am bliadhna tha an tachartas a’ gabhail a-steach tursan aig Pàirc an Ròid, An Taigh Tasgaidh Nàiseanta, Caisteil Dhùn Èideann agus Our Dynamic Earth.
Bha sgoilearan à àiteachan cho fad air falbh ri Lochcarron, na Hearadh, Drochaid a’ Bhanna, Baile Dhubhaich agus Inbhir Nis a bharrachd air sgoiltean ann an mheadhan na dùthaich a’ faighinn buannachd às an sgeama ùr-ghnàthaichte seo a tha a’ toirt Gàidhlig a-mach às a’ chlas le na diofar shuidheachaidhean seo.
A rèir Magaidh Wentworth, Oifigear Phàrant aig Comann nam Pàrant:
“Tha cuairtean foghlaim uabhasach cudromach ann a bhith a’ leasachadh a’ chànain agus am faireachdainn a tha aig a’ chlann a thaobh na Gàidhlig agus tha seo na chothrom dhaibh a bhith ag ionnsachadh tro chur-seachadan a tha a’ toirt taic don churraicealam a tha tlachdmhor agus air falbh bhon sgoil. Cuideachd tha e a’ toirt cothrom dhuinn ìomhaigh na Gàidhlig a thogail ann am prìomh bhaile na dùthcha.”
Thuirt Màiri Nic Ille Mhaoil, Leasaiche Foghlaim agus Ionnsachadh aig Bòrd na Gàidhlig a tha a’ maoineachadh a’ phròiseact:
“Tha seachdain na Gàidhlig ann an Dùn Èideann a’ toirt sàr chothrom do chloinn tighinn cruinn còmhla gus Gàidhlig a chleachdadh ann an raon de shuidheachaidhean agus cuspairean. Tha cothrom aca cuideachd tachairt ri cloinn eile bho feadh na dùthcha, aig a bheil Gàidhlig. Seallaidh seo dhaibh bho aois òg gu bheil Gàidhlig air a bruidhinn ann an iomadh ceàrnaidh de dh’Alba bho bailtean gu sgìrean iomallach.

robotstxt: allowed

filter: keep


text:
Mittwoch, 27. Juni 2007
Bho Hiort gu Peairt agus nas fhaide air adhart....
Chriochnaich am pròiseact Opra Hiort an-raoir nuair a bha coinneamh ann an Düsseldorf còmhla ri stiùirichean a' phròiseict.
Chuir Frank Schultz - riochdaire Theater Kontrapunkt fàilte air Calum MacIlleathain à Steornabhagh, Lew Bogdan à Valenciennes, Tatiana Stepantchenko à Mons sa Bheilg agus Ferdinand Götz às an Ostair.
Bha an còisir agus na cleasaichean à Düsseldorf agus an càraidean an lathair cuideachd agus nuair a bha e dorch gu leòr choimhead sinn air dealbhan nam pròiseactan san bailtean eadar-dhealaichte is fhuair sinn athisg mar a chaidh cùisean an-sin.
Chaidh aontachadh gur e fìor phròiseact miorbheallach a bh' ann agus tha sinn uile toilichte gun robh a leithid de chothrom againne gun robh sinn a' gabhail pàirt ann. Sgrìobh na pàipearan an aon rud agus mar sin faodaidh sinn a bhith toilichte gun deach cùisean cho math.
Chaidh òraid neo dhà a thoirt seachad, sheinn sinn òrain na h-opra airson an turas mu dheireadh agus chunnacas deòir neo dhà nuair a bha e soilleir gum bitheadh am pròiseact seachad. Tha e neonach a bhith nam aonar a-rithist as dèidh dhuinn a bhith ag obair cho cruaidh còmhla son 5 seachdainean.
"Tha sinn cho brònach is beag an t-ionadh oir tha sinn cianail an-diugh air fògradh
tha an cuan an Iar le cuid thonnan fiadhaich gar sgàradh cian bhon ar n-aite còmhnaidh....."
Ach le dannsa is bufaidh Gàidhealach bha sinn uile air an dòigh a-rithist.
Dh' fhàg mi an t-àite mu 2 uair sa mhadainn ach is e toiseach ùr dhomhsa oir bidh mi a' sgrìobhadh an trachdais agam mun phròiseact seo. Di-Haoine bidh mi air a' bhàta do dh' Alba agus feuchaidh mi ri dol gu Hiort airson latha. Feumaidh mi an t-àite fhaicinn.
Uill, sin e anns a' bhlog a tha seo. Seach's gu bheil an opra seachad stadaidh am blog an-seo.
Tha mi an dóchas gun do chòrd e ruibh. Chòrd e glan rium a bhith anns an opra seo - cha bhi mi ga dìochuimheachadh fad's a bhitheas mi beò
leis na h-uile beannachdan
Mìcheal Klevenhaus
Die Insel der Vogelmenschen - MacTalla nan Eun
Bho Hiort gu Peairt agus nas fhaide air adhart....
Chuir Frank Schultz - riochdaire Theater Kontrapunkt fàilte air Calum MacIlleathain à Steornabhagh, Lew Bogdan à Valenciennes, Tatiana Stepantchenko à Mons sa Bheilg agus Ferdinand Götz às an Ostair.
Bha an còisir agus na cleasaichean à Düsseldorf agus an càraidean an lathair cuideachd agus nuair a bha e dorch gu leòr choimhead sinn air dealbhan nam pròiseactan san bailtean eadar-dhealaichte is fhuair sinn athisg mar a chaidh cùisean an-sin.
Chaidh aontachadh gur e fìor phròiseact miorbheallach a bh' ann agus tha sinn uile toilichte gun robh a leithid de chothrom againne gun robh sinn a' gabhail pàirt ann. Sgrìobh na pàipearan an aon rud agus mar sin faodaidh sinn a bhith toilichte gun deach cùisean cho math.
Chaidh òraid neo dhà a thoirt seachad, sheinn sinn òrain na h-opra airson an turas mu dheireadh agus chunnacas deòir neo dhà nuair a bha e soilleir gum bitheadh am pròiseact seachad. Tha e neonach a bhith nam aonar a-rithist as dèidh dhuinn a bhith ag obair cho cruaidh còmhla son 5 seachdainean.
"Tha sinn cho brònach is beag an t-ionadh oir tha sinn cianail an-diugh air fògradh
tha an cuan an Iar le cuid thonnan fiadhaich gar sgàradh cian bhon ar n-aite còmhnaidh....."
Ach le dannsa is bufaidh Gàidhealach bha sinn uile air an dòigh a-rithist.
Dh' fhàg mi an t-àite mu 2 uair sa mhadainn ach is e toiseach ùr dhomhsa oir bidh mi a' sgrìobhadh an trachdais agam mun phròiseact seo. Di-Haoine bidh mi air a' bhàta do dh' Alba agus feuchaidh mi ri dol gu Hiort airson latha. Feumaidh mi an t-àite fhaicinn.
Uill, sin e anns a' bhlog a tha seo. Seach's gu bheil an opra seachad stadaidh am blog an-seo.
Tha mi an dóchas gun do chòrd e ruibh. Chòrd e glan rium a bhith anns an opra seo - cha bhi mi ga dìochuimheachadh fad's a bhitheas mi beò
leis na h-uile beannachdan
Mìcheal Klevenhaus
Die Insel der Vogelmenschen - MacTalla nan Eun
Bho Hiort gu Peairt agus nas fhaide air adhart....
Eingestellt von Mìcheal Klevenhaus um 07:51 Keine Kommentare:
Montag, 25. Juni 2007
Am Premiere
Nisd chluich sinn trí tursan agus a-nochd an turas mu dheireadh. Agus tha beagan ùine agam airson sgrìobhadh mar a chaidh cùisean gu ruige seo. Bha am premiere dìreach anabarrach math. Bha an còisir cho làidir na bha e riamh, chaidh a h-uile rud teicnigeach ceart gu leòr agus thàinig an ceangail beò à Hiort dìreach san àm nuair a bhitheadh dùil ris. Cha robh trioblaid agam na h-órain a chumal orra bho ghuth Maggie Dhomhnallach à Hiort, bha an "timing" ceart gu leòr.
Bha an t-àite làn gun ticead a bharrachd ri fhaighinn agus chòrd an opra glan ris an luchd-amhairc. Thàinig mòran as dèidh sin gus fiosrachadh fhaighinn mun àite, an cuspair agus bha fiù's feadhainn ann a tha airson Gàidhlig ionnsachadh.
Bhon a sheo faodaidh mi ràdh gun robh am próiseact uile gu lèir glè glè shoirbheachal.
an-diugh bidh an turas mu dheireadh againne agus thig Lew Bodgan à Valenciennes gus an dreach againne fhaicinn. Is esan am fear aig an robh bun-bheachd na h-opra bho thùs agus le beagan dòchais thig na cluicheadairean à Mons is Hallstatt cuideachd.
Ged nach deach an opra a chluich ach dà thuras anns na h-àitichean eile, cluichidh sinne sia tursan seach' s gur e pàirt den phòiseact 6-tage-oper (opra nan sia làitean- Fèis Eòrpach opra nua-aimisireil).
A-àireach bidh cèilidh mhòr againne - còmhla ris a h-uile duine a bha na phàirt den phròiseact, gheibh sinn biadh Ghàidhealach is leann Albannach.
An-diugh feumaidh gu bheil rud-eigin anns na pàipearan-naidheachd. Ceannichidh mi iad nuair a bhitheas mi an Düsseldorf feasgar is innsidh mi dhuibh mu na sgrìobh iad a-màireach.
Gu ruige seo
hiun dala horori hu ion dalala
Mìcheal
Bha an t-àite làn gun ticead a bharrachd ri fhaighinn agus chòrd an opra glan ris an luchd-amhairc. Thàinig mòran as dèidh sin gus fiosrachadh fhaighinn mun àite, an cuspair agus bha fiù's feadhainn ann a tha airson Gàidhlig ionnsachadh.
Bhon a sheo faodaidh mi ràdh gun robh am próiseact uile gu lèir glè glè shoirbheachal.
an-diugh bidh an turas mu dheireadh againne agus thig Lew Bodgan à Valenciennes gus an dreach againne fhaicinn. Is esan am fear aig an robh bun-bheachd na h-opra bho thùs agus le beagan dòchais thig na cluicheadairean à Mons is Hallstatt cuideachd.
Ged nach deach an opra a chluich ach dà thuras anns na h-àitichean eile, cluichidh sinne sia tursan seach' s gur e pàirt den phòiseact 6-tage-oper (opra nan sia làitean- Fèis Eòrpach opra nua-aimisireil).
A-àireach bidh cèilidh mhòr againne - còmhla ris a h-uile duine a bha na phàirt den phròiseact, gheibh sinn biadh Ghàidhealach is leann Albannach.
An-diugh feumaidh gu bheil rud-eigin anns na pàipearan-naidheachd. Ceannichidh mi iad nuair a bhitheas mi an Düsseldorf feasgar is innsidh mi dhuibh mu na sgrìobh iad a-màireach.
Gu ruige seo
hiun dala horori hu ion dalala
Mìcheal
Eingestellt von Mìcheal Klevenhaus um 05:38 Keine Kommentare:
Donnerstag, 21. Juni 2007
an deuchainn mòr
a-nochd bidh an deuchainn mòr againne. Cha chanainn gun deach a h-uile rud mar bu chòir an-raoir. Bha an rehearsal seo rud-beag troimhe chèile. A chiad turas leis an t-solas, le microphones ùra, tèicneòlas ùr air nach robh na cluicheadairean eòlach gu ruige seo.
Tha sinn uile neurbhasach -agus chan eil fhios againne tuilleadh a bheil na tha sinn a' dèanamh math neo tarraingeach ann an dòigh air choireigin. Ach sin mar a tha cùisean dìreach ro oidhche mhòr mar a bhitheas againn a-màireach.
An-diugh tha sinn uile an dòchas gun obraich an ceangail beò ri Hiort, rud bunaiteach gus am pròiseact a chur ri chèile.
Saoil a bheil an aon droch thìde ud thall mar a tha againne an-diugh?! An uarrainn do Mhaggie Dhomhnallach a bhith a-muigh airson na h-òrain a sheinn?
Uill chì sinn a-nochd.
Mìcheal
Tha sinn uile neurbhasach -agus chan eil fhios againne tuilleadh a bheil na tha sinn a' dèanamh math neo tarraingeach ann an dòigh air choireigin. Ach sin mar a tha cùisean dìreach ro oidhche mhòr mar a bhitheas againn a-màireach.
An-diugh tha sinn uile an dòchas gun obraich an ceangail beò ri Hiort, rud bunaiteach gus am pròiseact a chur ri chèile.
Saoil a bheil an aon droch thìde ud thall mar a tha againne an-diugh?! An uarrainn do Mhaggie Dhomhnallach a bhith a-muigh airson na h-òrain a sheinn?
Uill chì sinn a-nochd.
Mìcheal
Eingestellt von Mìcheal Klevenhaus um 05:31 Keine Kommentare:
Montag, 18. Juni 2007
Oidhche Shathairne bha sinn gu math trang. Aig 7 Uairean fesgar chluich sinn an opra air fad airson na ciad uair. Cha robh e buileach dona ach gu dearbh fhèin bha mearachdan ann, dhiochuimhnich daoine facail, aon turas chaidh an ceòl ceàrr ach dh' fhàs sinn mothachail air na chaidh math agus air na rudan air a dh' fheumas sinn obair a-rithist. Sgìth ri cù dh' èisd sinn gu cùramach na mhinich an rìochdaire dhuinn às dèidh sin. Bha fois de 20 mionaid againn agus rinn sin a h-uile rud a- rithist! An turas seo bha e fada na b' fhèarr, bha ceòl, dannsa is na cleasaichean a' dol leis an fhilm agus seach's gur e togalach poblach far a bheil an opra a' tachairt, thàinig daoine srònach a' choimhead oirnn. Agus chòrd na chunnaic iad riutha. Bha sinn cudthroamch dhuinn-se beachd neo dhà a chluinntinn bho chuideigin nach fhaca dad den opra roimhe.
Mu 2 sa mhadainn bha mi anns an leabaidh agus bha latha dheth againn Di-Dòmhnaich.
An-diugh aig 4 coinnichidh sinn ris na dannsairean is nì sin na piosan còmhla riutha agus sinn fhìn - na cleasaichean.
Tuilleadh a-màireach
Mìcheal
Mu 2 sa mhadainn bha mi anns an leabaidh agus bha latha dheth againn Di-Dòmhnaich.
An-diugh aig 4 coinnichidh sinn ris na dannsairean is nì sin na piosan còmhla riutha agus sinn fhìn - na cleasaichean.
Tuilleadh a-màireach
Mìcheal
Eingestellt von Mìcheal Klevenhaus um 00:35 Keine Kommentare:
Samstag, 16. Juni 2007
dealbhan
Tha na dealbhan a-nisde rim faicinn air www.6-tage-oper.de
An còisir anns an adhair, a' crochadh air na ròpaichean agus a' seinn.
Kenny an dannsair mar eòin dhubh agus cuid eile.
An-raoir chunnaic sin dreach ùr an fhilm le barrachd dealbhan Bhoraraigh. Tha iad cho brèagha gun do dhiochuimhnich mi cluich air adhart nuair a chunnaic mi iad air an àrd-ùrlar.
Gu fortanach cha robh luchd-amhairc a-staigh.:-))
Bhris mi meur coise an-dè. Nuair a bha mi a' sreap sìos cha do dh' obraich an stad-ròpa airson grèiseig agus thuit mi sìos mu 2 mheatar is bhrag mi ri balla.
Nisd tha mo chasan goirt agus gorm is uaine, agus tha meur briste.
O bhobh! Tha deagh chuimhne agam air dè a thuirt an rìochdaire o choinn dà bhliadhna sa chiad choinneimh: Chan fheum thu ach cuid òran a sheinn....:-))) Ach an uair sin cha robh fhios agam-sa ciamar agus càite!
Ach uil, cho fad's a mhaireas mi beò anns a' phròiseact seo bidh a h-ùile sìon ticketyboo......
A-nochd aig 6 uairean thèid sin tron opra air fad - sa chiad uair- meur briste ann neo às.
Mìcheal
An còisir anns an adhair, a' crochadh air na ròpaichean agus a' seinn.
Kenny an dannsair mar eòin dhubh agus cuid eile.
An-raoir chunnaic sin dreach ùr an fhilm le barrachd dealbhan Bhoraraigh. Tha iad cho brèagha gun do dhiochuimhnich mi cluich air adhart nuair a chunnaic mi iad air an àrd-ùrlar.
Gu fortanach cha robh luchd-amhairc a-staigh.:-))
Bhris mi meur coise an-dè. Nuair a bha mi a' sreap sìos cha do dh' obraich an stad-ròpa airson grèiseig agus thuit mi sìos mu 2 mheatar is bhrag mi ri balla.
Nisd tha mo chasan goirt agus gorm is uaine, agus tha meur briste.
O bhobh! Tha deagh chuimhne agam air dè a thuirt an rìochdaire o choinn dà bhliadhna sa chiad choinneimh: Chan fheum thu ach cuid òran a sheinn....:-))) Ach an uair sin cha robh fhios agam-sa ciamar agus càite!
Ach uil, cho fad's a mhaireas mi beò anns a' phròiseact seo bidh a h-ùile sìon ticketyboo......
A-nochd aig 6 uairean thèid sin tron opra air fad - sa chiad uair- meur briste ann neo às.
Mìcheal
Eingestellt von Mìcheal Klevenhaus um 01:32 Keine Kommentare:
Donnerstag, 14. Juni 2007
thainig na meadhannan
agus bha iad airson fiosrachadh fhaighinn mu na rinn sinn fad 4 seachdainnean. Agus bhruidhinn riochdaire Theater Kontrapunkt Frank Schultz riutha mu bhun-stèidh na h-opra, gur e pròiseact eadar-nàiseanta a th' ann amsaa. As dèidh leth uair a thìde sreap an ceathrar chleasaichean againn sìos nan ròpaichean agus a' seinn "Leac na Càdaig" is " gura thall ann am Bodaraigh". A-rèir choltais chòrd e ris an luchd-naidheachd - is ann a bha iad gun a bhith a' bruidhinn airson greiseig. :-))
Fhuair iad dealbhan is chunnaic iad pìos beag den fhiolm air Hiort. Agus nise tha sinn an dòchas gum bi aithrisean sanasachd inntinneach anns na pàipearan gus am bi an ticeadan reicte deireadh na seachdaine.
Chum sinne oirnn leis na "rehearsals" agus bha sin a' ciallachadh gum robh sinn a' sreap sìos is suas le bhith seinn is bruidhinn, feuch am fàs sinn cleachdte ris na "costumes" againne. Tha iad cho bla`th agus tha i cho uamhasach tais an-dràsda le gu bhith 30 Celsius.
Tha sinn cuideachd ag obair air an trioblaid gum fàs an ceòl, an cleas, an danns agus am film còmhla. Seach agus a bhitheas a h-uile sìon an crochadh air am fiolm a tha a' ruith mar a tha e feumaidh gach rud a bhith freagarrach ris agus sin ann an còig dùthchannan aig an aon àm.
An-raoir bha sin cho sgìth ri seann sgadan marbh air creagan Hiort agus shiudh sinn sòis aig bruach an abhainn Rhine, dhòl sinn botal neo dhà neo trì.. agus sinne a' cabadaich mun phròiseact seo.
Sinne, sin Antonia às a' Ghearmailt, Francois às a' Bheilg mi fhìn às a' Ghearmailt agus Kenny, aon de na dannsairean a Boston . Dh' ol sinn leann Gearmailteach, bhruidhinn sinn air Hiort agus sheinn sinn na h-òrain còmhla.
Is e "mo ghaol òigear" an t-òran as fhèarr leam-sa an-dràsda.
An-diugh bha latha dheth againn. Ach tha Frank Schultz agus Annette Bieker (cleasaiche agus stiùiriche 6-Tage-Oper) trang leis na bileagan-prògraim, tha iad a' gearradh an fhiolm agus tha iomadach rud eile ri dhèanamh fad na h-ùine. Feuamidh an còisir a bhith ann a-nochd airson sreap.
Thàinig David Graham a-staigh airson fhaicinn na rinn sinn leis a' cheòl a chuir e ri chèile. Thèid e a Valenciennes is Mons an-diugh do na companaidhean eile.
Dìreach an-dràsda thig na faidhlichean pdf gus an toir mi sùil air a' Ghàidhlig ann, feuch nach bi mearachdan ann.
Agus feumaidh nach bi, is e opra Ghàidhlig a tha seo agus cuiridh sinn cudthrom sònraichte air a' chànan.
Thuirt ball parlamaid Northrhine Westphalia gun tig e chun a' phrèmiere agus tha seo gu sònraichte cudthromach oir thug an riaghaltas airgead dhuinn. Ach a bharrachd air a sin, bidh sinne a' sealltainn pàrlamaid nan Hiortach agus chìthear togalach na pàrlamaid tro uinneagan mòra an àite far a bheil sin a' cluich.
Tha deasbad air an àrd-ùrlar feuch am fuirich na Hiortaich neo am fàg iad an eilean.
Dìreach an-diugh bha artaigeal ann am pàipear gum fàg barrachad is barrachd dhaoine na bailtean an àrd an Ear na Gearmailt agus gum bris am bun-structair sìos an sin.
Tha deasbad againn nach bi clann gu leòr againn airson ar coimhearsnachdan a chumail beò. Sin na bha na Hiortaich a' deasbaireachd. Ceum air cheum tha sinn a' fàs mothachail air cho cudthromach a tha na ceistean an diugh a chur na Hiotaich orra fhèin ann an 1930.
Bha cothrom aca falbh do dh' àite eile ach càit an tèid sinne, cò bhitheas gar cuideachadh? Neo a bheil cothrom eile ann.
Sin na deasbaidean beòthail a dh' èiricheas anns an obair againne.
Fhuair iad dealbhan is chunnaic iad pìos beag den fhiolm air Hiort. Agus nise tha sinn an dòchas gum bi aithrisean sanasachd inntinneach anns na pàipearan gus am bi an ticeadan reicte deireadh na seachdaine.
Chum sinne oirnn leis na "rehearsals" agus bha sin a' ciallachadh gum robh sinn a' sreap sìos is suas le bhith seinn is bruidhinn, feuch am fàs sinn cleachdte ris na "costumes" againne. Tha iad cho bla`th agus tha i cho uamhasach tais an-dràsda le gu bhith 30 Celsius.
Tha sinn cuideachd ag obair air an trioblaid gum fàs an ceòl, an cleas, an danns agus am film còmhla. Seach agus a bhitheas a h-uile sìon an crochadh air am fiolm a tha a' ruith mar a tha e feumaidh gach rud a bhith freagarrach ris agus sin ann an còig dùthchannan aig an aon àm.
An-raoir bha sin cho sgìth ri seann sgadan marbh air creagan Hiort agus shiudh sinn sòis aig bruach an abhainn Rhine, dhòl sinn botal neo dhà neo trì.. agus sinne a' cabadaich mun phròiseact seo.
Sinne, sin Antonia às a' Ghearmailt, Francois às a' Bheilg mi fhìn às a' Ghearmailt agus Kenny, aon de na dannsairean a Boston . Dh' ol sinn leann Gearmailteach, bhruidhinn sinn air Hiort agus sheinn sinn na h-òrain còmhla.
Is e "mo ghaol òigear" an t-òran as fhèarr leam-sa an-dràsda.
An-diugh bha latha dheth againn. Ach tha Frank Schultz agus Annette Bieker (cleasaiche agus stiùiriche 6-Tage-Oper) trang leis na bileagan-prògraim, tha iad a' gearradh an fhiolm agus tha iomadach rud eile ri dhèanamh fad na h-ùine. Feuamidh an còisir a bhith ann a-nochd airson sreap.
Thàinig David Graham a-staigh airson fhaicinn na rinn sinn leis a' cheòl a chuir e ri chèile. Thèid e a Valenciennes is Mons an-diugh do na companaidhean eile.
Dìreach an-dràsda thig na faidhlichean pdf gus an toir mi sùil air a' Ghàidhlig ann, feuch nach bi mearachdan ann.
Agus feumaidh nach bi, is e opra Ghàidhlig a tha seo agus cuiridh sinn cudthrom sònraichte air a' chànan.
Thuirt ball parlamaid Northrhine Westphalia gun tig e chun a' phrèmiere agus tha seo gu sònraichte cudthromach oir thug an riaghaltas airgead dhuinn. Ach a bharrachd air a sin, bidh sinne a' sealltainn pàrlamaid nan Hiortach agus chìthear togalach na pàrlamaid tro uinneagan mòra an àite far a bheil sin a' cluich.
Tha deasbad air an àrd-ùrlar feuch am fuirich na Hiortaich neo am fàg iad an eilean.
Dìreach an-diugh bha artaigeal ann am pàipear gum fàg barrachad is barrachd dhaoine na bailtean an àrd an Ear na Gearmailt agus gum bris am bun-structair sìos an sin.
Tha deasbad againn nach bi clann gu leòr againn airson ar coimhearsnachdan a chumail beò. Sin na bha na Hiortaich a' deasbaireachd. Ceum air cheum tha sinn a' fàs mothachail air cho cudthromach a tha na ceistean an diugh a chur na Hiotaich orra fhèin ann an 1930.
Bha cothrom aca falbh do dh' àite eile ach càit an tèid sinne, cò bhitheas gar cuideachadh? Neo a bheil cothrom eile ann.
Sin na deasbaidean beòthail a dh' èiricheas anns an obair againne.
Eingestellt von Mìcheal Klevenhaus um 09:11 Keine Kommentare:
Sonntag, 10. Juni 2007
a' chiad dreach
An-raoir chaidh sin tron opra gu lèir sa chiad turas. Thàinig a h-uile sian còmhla, am film, an ceòl, na dannsairean, sinn fhìn an ceathrar chleasaiche agus nise tha beachd agam air cho mòr a tha am pròiseact seo.
Agus gu math àrd - an Düsseldorf co-dhiubh. Bha an eagal mòr orm nuair a thuirt an riochdaire gum bu chòir dhuinn uile sreap sìos ròpaichean bho gu bhith 20 meatar a dh' àirde. Anns an togalach far a bheil sinn a' cluich tha talla àrd is mòr ann agus na h-oifisean a ruith mun chuairt air 6 làr. Tha an làr as àirde ceangailte ri gach taobh le drochaid a tha a' dol thairis air an talla. Bhon a seo tha na ropaichean a' crochadh. Chaidh mi ann, choimhead mi sìos is thuirt mi rium fhìn" Uill, is ann gu math àrd a tha seo, chan eil mi cinnteach an dèan mi a' chùis.
Ach nuair a bha mi a' crochadh air an ropa seo bha e mar gum bithinn ag itealaich. Dìreach miorbhealteach! Agus thòisich mi air seinn ann a bhith a sreap sìos. Chòrd e cho glan rium gun do rinn mi e 3 tursan eile!
Tha an còisir cuideachd a' seinn air na ropaichean seo. Agus abair dealbh nuair a chrochas deichnear ann an àirde eadar-dhealaichte agus iad a' seinn!
Agus dè thachair nuair a bha iad a' seinn òran air eilean nan eun. Chunnacas mu cheud eòin tro mhullach glainne an togalaich. Tha mise an dòchas gun tig iad gach oidhche aig an aon àm. Bha an dealbh cho làidir.
Nisde feumaidh mi togail orm. Tha e a' toirt uair a thìde bho Bhonn gu Düsseldorf agus tha an t-autobahn timcheall air Köln gu math trang. Mar as abhaist bidh mi a' seinn órain na h-opra seo air an autobahn. Deagh áite airson "rehearsal
Ma chì mi na mìltean de chàirichean tòisischidh mi air seinn: "Tha sinn mar chaoraich an-seo gun bhuachaill, sinn sgapt` measg sluaigh air nach eil sinn eòlach......":-)) Tuireadh nan Hiortach
Tuilleadh a dh' aithgheàrr
Mìcheal
"
Agus gu math àrd - an Düsseldorf co-dhiubh. Bha an eagal mòr orm nuair a thuirt an riochdaire gum bu chòir dhuinn uile sreap sìos ròpaichean bho gu bhith 20 meatar a dh' àirde. Anns an togalach far a bheil sinn a' cluich tha talla àrd is mòr ann agus na h-oifisean a ruith mun chuairt air 6 làr. Tha an làr as àirde ceangailte ri gach taobh le drochaid a tha a' dol thairis air an talla. Bhon a seo tha na ropaichean a' crochadh. Chaidh mi ann, choimhead mi sìos is thuirt mi rium fhìn" Uill, is ann gu math àrd a tha seo, chan eil mi cinnteach an dèan mi a' chùis.
Ach nuair a bha mi a' crochadh air an ropa seo bha e mar gum bithinn ag itealaich. Dìreach miorbhealteach! Agus thòisich mi air seinn ann a bhith a sreap sìos. Chòrd e cho glan rium gun do rinn mi e 3 tursan eile!
Tha an còisir cuideachd a' seinn air na ropaichean seo. Agus abair dealbh nuair a chrochas deichnear ann an àirde eadar-dhealaichte agus iad a' seinn!
Agus dè thachair nuair a bha iad a' seinn òran air eilean nan eun. Chunnacas mu cheud eòin tro mhullach glainne an togalaich. Tha mise an dòchas gun tig iad gach oidhche aig an aon àm. Bha an dealbh cho làidir.
Nisde feumaidh mi togail orm. Tha e a' toirt uair a thìde bho Bhonn gu Düsseldorf agus tha an t-autobahn timcheall air Köln gu math trang. Mar as abhaist bidh mi a' seinn órain na h-opra seo air an autobahn. Deagh áite airson "rehearsal
Ma chì mi na mìltean de chàirichean tòisischidh mi air seinn: "Tha sinn mar chaoraich an-seo gun bhuachaill, sinn sgapt` measg sluaigh air nach eil sinn eòlach......":-)) Tuireadh nan Hiortach
Tuilleadh a dh' aithgheàrr
Mìcheal
"
Eingestellt von Mìcheal Klevenhaus um 04:25 Kommentare:
Montag, 28. Mai 2007
Feasgar Di-Haoine chunnaic mi an t-àite far am bi an opra a' tachairt. Cha bhi ann an taigh-opra àbahisteach ach ann an cuairt togalach oifisean ann am port Dhüsseldorf. Togalach ùr a th' ann le gu bhith 10 làr timcheall air cuairt le ballachan glainne far am faicear an timcheallachd glè mhath.
Nuair a thòisich sinn air cuid de na sgeulachdan mu Hiort agus aig an aon ám chìthear togalach pàrlamaid North-Rhine Westphalia tro na h-uinneagan.
Thèis aithris anns aon de na sgeulachdan cho doirbh a bha cùisean conaltraidh bho eilean gu eilean ann an Hiort is m.e. Boraraigh agus chìthear tùr-telebhisein faisg oirnn a cheanglas sinn ris an t-saoghal.
Tha mi cinnteach gur e àite freagarrach son opra a tha anns an togalach seo. Sna 10 làir tha "balconies" ann. Bidh sinn a# sreap suas is sìos ann a shin san aon àm nuair a bhitheas am film ann a tha a' taisbeanadh muinntir Hiort a bhith a' sreap sgèirean an eilein aca fhèin.
Gu dearbh fhèin cha bhi dràma neo dealbh-cluich tradaiseanta againne ach opra uile-ghabhailteach an latha an-diugh. Feumaidh gum bi "a bhith a' coimhead air ais" a' toirt cothrom dhuinn fragairtean fhaighinn airson ar beatha againn fhìn. Ciamar a tha sinne a' tighinn beò an-diugh agus dè na cunnartan, na sgèirean, na ròpaichean airson na coimhearsnachd againn fhìn.
Tha mi a' dèanamh fiughair mhòr ri bhith ag obair anns an togalach seo anns na seachdainean sa tighinn.
An-diugh, Di-Luain dh' ionnsaich mi teacsa an darna "act" agus òrain eile. Tuireadh nan Hiortach airson deireadh na h-opra agus " Gura thall ann am Bodaraigh" Cha chanadh nan Hiortach Boraraigh ach Bodaraigh le d mar a ionnsaich mi an-diugh agus cha chanadh iad "orm" ach "alam". Tha seo inntinneach ma bhitheas cuideigin ri dual-chainntean Gàidhlig eadar-dhealachadh.
Di-Ciadain bidh an ceòl againn a chaidh a chlàradh le orchestra gus am bi cothrom againne obair leis. Beag air bheag tha a h-uile sìon a' fàs ri chèile.
Mìcheal
Nuair a thòisich sinn air cuid de na sgeulachdan mu Hiort agus aig an aon ám chìthear togalach pàrlamaid North-Rhine Westphalia tro na h-uinneagan.
Thèis aithris anns aon de na sgeulachdan cho doirbh a bha cùisean conaltraidh bho eilean gu eilean ann an Hiort is m.e. Boraraigh agus chìthear tùr-telebhisein faisg oirnn a cheanglas sinn ris an t-saoghal.
Tha mi cinnteach gur e àite freagarrach son opra a tha anns an togalach seo. Sna 10 làir tha "balconies" ann. Bidh sinn a# sreap suas is sìos ann a shin san aon àm nuair a bhitheas am film ann a tha a' taisbeanadh muinntir Hiort a bhith a' sreap sgèirean an eilein aca fhèin.
Gu dearbh fhèin cha bhi dràma neo dealbh-cluich tradaiseanta againne ach opra uile-ghabhailteach an latha an-diugh. Feumaidh gum bi "a bhith a' coimhead air ais" a' toirt cothrom dhuinn fragairtean fhaighinn airson ar beatha againn fhìn. Ciamar a tha sinne a' tighinn beò an-diugh agus dè na cunnartan, na sgèirean, na ròpaichean airson na coimhearsnachd againn fhìn.
Tha mi a' dèanamh fiughair mhòr ri bhith ag obair anns an togalach seo anns na seachdainean sa tighinn.
An-diugh, Di-Luain dh' ionnsaich mi teacsa an darna "act" agus òrain eile. Tuireadh nan Hiortach airson deireadh na h-opra agus " Gura thall ann am Bodaraigh" Cha chanadh nan Hiortach Boraraigh ach Bodaraigh le d mar a ionnsaich mi an-diugh agus cha chanadh iad "orm" ach "alam". Tha seo inntinneach ma bhitheas cuideigin ri dual-chainntean Gàidhlig eadar-dhealachadh.
Di-Ciadain bidh an ceòl againn a chaidh a chlàradh le orchestra gus am bi cothrom againne obair leis. Beag air bheag tha a h-uile sìon a' fàs ri chèile.
Mìcheal
Eingestellt von Mìcheal Klevenhaus um 14:06 Keine Kommentare:
Montag, 21. Mai 2007
a' chiad phairt
An-diugh thòisich sinn air obair air na chiad pàirtean den dealbh-chluich.
Is iad pìosan beaga fiosrachaidh mu bheatha muinntir Hiort. Bidh na cleasaichean ag innse don luchd-amharc mar a bha na Hiortaich a' sealg, dè na h-eun a thadhladh air an eilean a-rèir raithean na bliadhna agus dè na h-eun a ghabhadh ithe neo a bhitheadh iad a' cur gu feum.
Tha e anabarrach inntinneach nach robh sgathan aig na Hiortaich. Nuair a chunnaic boireannaich a h-aodann anns an sgathan thuirt i: Nach i tha grannda!
Tha an ceathrar chleasaichean an-dràsda ag obair air na pìosan beaga seo.
An-raoir thachair sinn ris a' chòisir a-rithist anns an talla-sreap agus bha na "costumes" oirnn.
Tha iad brèagha ach blàth agus feumaidh sinn sreap is seinn annta. Ach tha an dealbh a' coimhead uabhasach math, ma bhitheas an còisir a' crochadh eadar talamh is speur agus a' seinn aig an aon àm.
Bidh mi saor a-màireach ach feumaidh mi teacsa ionnsachadh agus tha aon òran ri ionnsachadh fhathast.
Sin e airson an-diugh
Mìcheal
Is iad pìosan beaga fiosrachaidh mu bheatha muinntir Hiort. Bidh na cleasaichean ag innse don luchd-amharc mar a bha na Hiortaich a' sealg, dè na h-eun a thadhladh air an eilean a-rèir raithean na bliadhna agus dè na h-eun a ghabhadh ithe neo a bhitheadh iad a' cur gu feum.
Tha e anabarrach inntinneach nach robh sgathan aig na Hiortaich. Nuair a chunnaic boireannaich a h-aodann anns an sgathan thuirt i: Nach i tha grannda!
Tha an ceathrar chleasaichean an-dràsda ag obair air na pìosan beaga seo.
An-raoir thachair sinn ris a' chòisir a-rithist anns an talla-sreap agus bha na "costumes" oirnn.
Tha iad brèagha ach blàth agus feumaidh sinn sreap is seinn annta. Ach tha an dealbh a' coimhead uabhasach math, ma bhitheas an còisir a' crochadh eadar talamh is speur agus a' seinn aig an aon àm.
Bidh mi saor a-màireach ach feumaidh mi teacsa ionnsachadh agus tha aon òran ri ionnsachadh fhathast.
Sin e airson an-diugh
Mìcheal
Eingestellt von Mìcheal Klevenhaus um 14:15 Kommentare:
Mittwoch, 16. Mai 2007
Larach-Lin na h-Opra sa Ghaidhlig
Bho a-mach an-diugh tha eadar-theangachadh làraich-lìn mun opra Hiort gu Gàidhlig againn. Taing do dh' eadar-theangaiche profaiseanta, Mìcheal Bauer, tha e a' coimhead gu math snasail agus tha dòchas ann gun còrd e don leughadair am fiosrachadh seo a leughadh anns a' Ghàidhlig cuideachd.
Sin an ceangal: http://www.6-tage-oper.de/2007/index.php?lang=4&aktion=oper
Carson nach tèid sibh ann gus tuilleadh faighinn a-mach mu na bhitheas a' tachairt air an àrd-ùrlar.
Chìthear cuideachd an togalach far am bi an opra a' tachairt agus dealbhan nuair a bha an còisir a' feuchainn ri sreap.
Mìcheal
Sin an ceangal: http://www.6-tage-oper.de/2007/index.php?lang=4&aktion=oper
Carson nach tèid sibh ann gus tuilleadh faighinn a-mach mu na bhitheas a' tachairt air an àrd-ùrlar.
Chìthear cuideachd an togalach far am bi an opra a' tachairt agus dealbhan nuair a bha an còisir a' feuchainn ri sreap.
Mìcheal
Dienstag, 15. Mai 2007
An Libretto
Leugh sinn a-rithist an libretto an-diugh. cha robh sin furasda idir oir is e pròiseact ioma-chuspaireach a tha anns an opra seo.
Tòiseach-tòiseachaidh bidh am film ann. Chaidh a dhèanamh mar-thà ann an Hiort fhèin as t-samhradh. Chìthear na "extreme dancers" às an Fhraing a bha a' crochadh air ròpaichean bho chreagan àrda Hiort far an robh iad a' dannsa. Dannsairean treuna a th' annta gun teagamh! Agus cuideachd chìthear gun tig cuid-eigin air ais do Hiort feuch dè tha e a' cuimhneachadh mu bheatha muinntir an eilein.
Bidh am film seo - measgaichte le sreath de dh' fhilmichean beaga a chaidh a dhèanamh nuair a bhitheadh muinntir Hiort a' tighinn beò anns an eilean fhathast - ri fhaicinn air an àrd-ùrlar. Le na dealbhan a chruthaicheas sinne ann an Düsseldorf bidh sinne a' fregairt nan ìomhaighean seo. Tha corra meadhan againn: cleasachd, dannsa, seinn, ceòl, gluasad agus eile. Thig seòrsa "beachd neo cuspair ùr" bhon fhilm a tha seo agus gheibh sinne iad gus dealbh a chruthachadh - dìreach ceangail ris na tha a' tachairt anns an fhilm. Ma thòichicheas cuid-eigin air seinn ann, is ann a gheibh mise ann rann gus cumail orm leis an òran gus an tèid atharrachadh gus dealbh eile a chruthachadh. Is e seòrsa pròsas (process) leanntanach a th' ann. Dìreach mar gum bitheadh cuid-eigin a' siubhail timcheall air an eilean gus am faic e dealbhan, ìomhaighean, beachdan, pìosan beaga de bheatha muinntir an àite agus an cuimhneachan agus am beachdan.
An-diugh cha do rinn sinn ach seinn. Bha mi fhìn a' teagasg sèist nan òran do chàch gus an gabh iad seinn còmhla ann an iomadach dòigh. Tha an rìochdaire ag iarraigh dealbh làdair airson gach òran. Mar sin bha sinn a' smaoineachadh air diofar adhbharan carson a tha rudan a' tachairt timcheall air na h-òrain.
Tha pìos ann far a bheil dithist a' tilleadh don eilean agus a' bruidhinn air na seann làithean agus air pàrlamaid nan Hiortach. Aig an aon àm chìthear an dealbh ainmeil air an screen.
Bidh feadhainn a' fanaid air cuid-eigin a tha ag iarraidh pòsadh. An-diugh dh' fheuch sinn ri seòrsa dannsa le ròpa a chruthachadh na lùib ach cha do chòrd sin ruinn.
Ach tha guthan làidir aig na cleasaichean agus sheinn sinn na h-òrain ann an dìofar dhòigh airson faighinn a-mach dè ghabhas cruthachadh leotha.
Agus aig àm lòin thàinig fear a tha an sàs leis an tèicneòlas eadar-lìn. Mhìnich e dhuinn mar a bhitheas an ceangail ag obrachadh eadar na dìofar àiteanan an Alba, anns a' Bheilg, anns an Ostair, anns an Fhraing agus anns a' Ghearmailt fhèin.
Nach mise tha toilichte gur e cleasaiche a th' annam. Chan eil sgod agam air leithid de rudan.
Bidh mi saor gus an ath Dhi- Luain airson òran eile ionnsachadh: Mo ghaol òigear a' chùil dhuinn.
Nach e tha àlainn.
Tuilleadh ri thighinn.......
Tòiseach-tòiseachaidh bidh am film ann. Chaidh a dhèanamh mar-thà ann an Hiort fhèin as t-samhradh. Chìthear na "extreme dancers" às an Fhraing a bha a' crochadh air ròpaichean bho chreagan àrda Hiort far an robh iad a' dannsa. Dannsairean treuna a th' annta gun teagamh! Agus cuideachd chìthear gun tig cuid-eigin air ais do Hiort feuch dè tha e a' cuimhneachadh mu bheatha muinntir an eilein.
Bidh am film seo - measgaichte le sreath de dh' fhilmichean beaga a chaidh a dhèanamh nuair a bhitheadh muinntir Hiort a' tighinn beò anns an eilean fhathast - ri fhaicinn air an àrd-ùrlar. Le na dealbhan a chruthaicheas sinne ann an Düsseldorf bidh sinne a' fregairt nan ìomhaighean seo. Tha corra meadhan againn: cleasachd, dannsa, seinn, ceòl, gluasad agus eile. Thig seòrsa "beachd neo cuspair ùr" bhon fhilm a tha seo agus gheibh sinne iad gus dealbh a chruthachadh - dìreach ceangail ris na tha a' tachairt anns an fhilm. Ma thòichicheas cuid-eigin air seinn ann, is ann a gheibh mise ann rann gus cumail orm leis an òran gus an tèid atharrachadh gus dealbh eile a chruthachadh. Is e seòrsa pròsas (process) leanntanach a th' ann. Dìreach mar gum bitheadh cuid-eigin a' siubhail timcheall air an eilean gus am faic e dealbhan, ìomhaighean, beachdan, pìosan beaga de bheatha muinntir an àite agus an cuimhneachan agus am beachdan.
An-diugh cha do rinn sinn ach seinn. Bha mi fhìn a' teagasg sèist nan òran do chàch gus an gabh iad seinn còmhla ann an iomadach dòigh. Tha an rìochdaire ag iarraigh dealbh làdair airson gach òran. Mar sin bha sinn a' smaoineachadh air diofar adhbharan carson a tha rudan a' tachairt timcheall air na h-òrain.
Tha pìos ann far a bheil dithist a' tilleadh don eilean agus a' bruidhinn air na seann làithean agus air pàrlamaid nan Hiortach. Aig an aon àm chìthear an dealbh ainmeil air an screen.
Bidh feadhainn a' fanaid air cuid-eigin a tha ag iarraidh pòsadh. An-diugh dh' fheuch sinn ri seòrsa dannsa le ròpa a chruthachadh na lùib ach cha do chòrd sin ruinn.
Ach tha guthan làidir aig na cleasaichean agus sheinn sinn na h-òrain ann an dìofar dhòigh airson faighinn a-mach dè ghabhas cruthachadh leotha.
Agus aig àm lòin thàinig fear a tha an sàs leis an tèicneòlas eadar-lìn. Mhìnich e dhuinn mar a bhitheas an ceangail ag obrachadh eadar na dìofar àiteanan an Alba, anns a' Bheilg, anns an Ostair, anns an Fhraing agus anns a' Ghearmailt fhèin.
Nach mise tha toilichte gur e cleasaiche a th' annam. Chan eil sgod agam air leithid de rudan.
Bidh mi saor gus an ath Dhi- Luain airson òran eile ionnsachadh: Mo ghaol òigear a' chùil dhuinn.
Nach e tha àlainn.
Tuilleadh ri thighinn.......
Montag, 14. Mai 2007
Tha an obair air toiseachadh
Nise, an-raoir thòisich an obair air an opra seo. Uill, Dhomh-sa co-dhiubh. Tha na stiùirichean anns a' Ghearmailt, Frank Schultz agus Annette Bieker air obair gus a h-uile sion ullachadh do na seinneadairean, na cleasaichean, don chòisir (fichead duine), don luchd-ciùil agus, agus, agus.....
Feasgar Di-Dòmhnaich chaidh mi fhìn gu Ionad spòrs mòr an Düsseldorf far a bheil talla-sreap. Bha againn ri ionnsachadh ciamar a sreapas tu ballaichean suas agus ciamar a leumas tu bho cheann a' bhalla mu 10 meatar sìos. Chaidh innse dhuinn gum feum sinn leum sìos mu 20 meatar anns an opra.
Dealbh làdair gus sealltainn ciamar a bhitheadh muinntir Hiort a' sreap nan creag. Ach bidh sinne uile ceangailte ri ròpa tearainteachd gus nach fheum sinn còisir ùr neo cleasaichean a bharrachd :-))
Sin Cuspair a' phròiseict ann an Düsseldorf: "a bhith a' tuiteam". Bidh sinne a' cruathachadh ìomhaighean a tha ceangailte ri bhith a' tuiteam bho chreagan, a' tuiteam ann am beatha agus a' fàgail àite. sin na bun-bheachdan air cùlaibh na h-obrach againne.
An-diugh, Di-Luain an 14mh den Cheitein, 11 sa mhadainn:
leugh sin an Libretto sa chiad uair. Sinne- sin an ceathrar chleasaichean agus an stiùiriche. Bidh mi fhìn a' seinn nan òran Gàidhlig anns an opra agus bidh mi a' teagasg sèist nan òran do chàch agus gu h-àraidh do sheinneadairean sa chòisir.
air ais an taigh mu 8 feasgar, sgìth ach tha a h-uile sìon a' tòiseachadh glè inntinneach.
Feasgar Di-Dòmhnaich chaidh mi fhìn gu Ionad spòrs mòr an Düsseldorf far a bheil talla-sreap. Bha againn ri ionnsachadh ciamar a sreapas tu ballaichean suas agus ciamar a leumas tu bho cheann a' bhalla mu 10 meatar sìos. Chaidh innse dhuinn gum feum sinn leum sìos mu 20 meatar anns an opra.
Dealbh làdair gus sealltainn ciamar a bhitheadh muinntir Hiort a' sreap nan creag. Ach bidh sinne uile ceangailte ri ròpa tearainteachd gus nach fheum sinn còisir ùr neo cleasaichean a bharrachd :-))
Sin Cuspair a' phròiseict ann an Düsseldorf: "a bhith a' tuiteam". Bidh sinne a' cruathachadh ìomhaighean a tha ceangailte ri bhith a' tuiteam bho chreagan, a' tuiteam ann am beatha agus a' fàgail àite. sin na bun-bheachdan air cùlaibh na h-obrach againne.
An-diugh, Di-Luain an 14mh den Cheitein, 11 sa mhadainn:
leugh sin an Libretto sa chiad uair. Sinne- sin an ceathrar chleasaichean agus an stiùiriche. Bidh mi fhìn a' seinn nan òran Gàidhlig anns an opra agus bidh mi a' teagasg sèist nan òran do chàch agus gu h-àraidh do sheinneadairean sa chòisir.
air ais an taigh mu 8 feasgar, sgìth ach tha a h-uile sìon a' tòiseachadh glè inntinneach.
Eingestellt von Mìcheal Klevenhaus um 13:20 1 Kommentar:
Abonnieren Posts (Atom)


text:
- TIOTAL
- Bàgh Bhurland, Papa Westray
- EXTERNAL ID
- AB_LL_JIM_HEWITSON_01
- ÀITE
- Papa Westray, Arcaibh
- LINN
- 2000an
- CRUTHADAIR
- Rob Burke
- NEACH-FIOSRACHAIDH
- Geograph British Isles
- AITHNEACHADH MAOINE
- 480
- KEYWORDS
Tha Papa Westray, ris an canar cuideachd Papay, air aon de na h-eileanan Arcach nas lugha agus as fhaide tuath. Tha mu 70 duine sluaigh aige. Tha an t-eilean ainmeil air sgàth tèarmann an RSPB air a' Chnoc a Tuath agus làraich arc-eòlach eadar-dhealaichte, nam measg Cnap Howar agus Eaglais Naoimh Boniface.
(Ìomhaigh - Rob Burke)


text:
Siostam dealain ùr CEN "ro dheireadh na bliadhna"
Tha Comunn Eachdraidh Nis an dùil gum bi siostam dealain ath-nuadhachail ùr aca ro dheireadh na bliadhna a nì sàbhaladh mòr air na cosgaisean aca.
Cuiridh an Comunn Eachdraidh panalan grèine air mullach an togalaich is iad air soirbheachadh ann am farpais nàiseanta a thaobh sgeamaichean cumhachd coimhearsnachd.
Fhuair iad maoineachadh luach £12,500 bhon sgeama, a tha air a' ruith le M&S, is còrr is 500 duine air taic a chur riutha.
"Tha sinn uamhasach toilichte mar a tha cùisean a' dol", thuirt Cathraiche a' Chomuinn Eachdraidh, Anna NicSuain.
"Ged a 's e buidheann a th' ann an Comunn Eachdraidh Nis nach eil e a' faighinn airgead 'core funding' mar gum biodh bho taobh sam bith, tha sinn air a bhith uamhasach soirbheachail ann a bhith a' tàladh a-steach beagan an siud is an seo.
"Taingeil"
"Bha sinn uamhasach taingeil gun robh daoine deònach bhòtadh air ar son agus sinne an aon bhuidheann ann an Alba a fhuair airgead", thuirt i.
Tha an Comunn Eachdraidh an dòchas gun dèan an siostam ùr feum mòr dhaibh a thaobh nan cosgaisean a tha a' tighinn orra gus an togalach, seann Sgoil Chrois, a theasachadh.
Tha an togalach còrr math is 100 bliadhna a dh'aois is tha an Comunn Eachdraidh a' dèanamh nas urrainn dhaibh gus na cosgaisean a lùghdachadh.
"Tha sinn air siostam teasachaidh ùr a chur a-steach agus tha sinn air insulation a chur air an togalach is tha sin air beagan feum a dhèanamh, ach le a bhith a' cruthachadh an dealain againn fhin, tha e a' dol a dhèanamh diofar mòr", thuirt Anna NicSuain.
"S dòcha gu bheil na panalan grèine a' dol a lùghdachadh na cosgaisean againn mu £2,000 sa bhliadhna", thuirt i.
Chaidh companaidh a chur air dòigh mar-thà gus an obair a dhèanamh is an Comunn Eachdraidh an dùil gum bi na panalan air mullach an togalaich ro dheireadh na bliadhna.


text:
Naidheachdan 11:00m
25 An Giblean 2016 Ùraichte aig Ùraichte aig
BHS
Tha dùil ri dearbhadh an diugh gu bheil a' chompanaidh bhùthan BHS aig a bheil mu 11,000 duine ag obair a dol gu rianachd. Dh' fhailich air luchd-stiùiridh a' chompanaidh a' reic 's iad a strì ri fiachan mòra agus beàrn de chòrr 's £500m ann an sgeama peinnsein na buidhne.
Baile Ghobhainn
Coinnichidh am Prìomh Mhinistear, Nicola Sturgeon, ri riochdairean aonaidh aig gàrradh-shoithichean Bhaile Ghobhainn an-diugh agus dragh ann mu dhàil air cùmhnant bhon Chabhlach Rìoghail. Tha dragh ann gum faodadh sin cuideachd buaidh a' thoirt air gàrraidhean eile air Chluaidh. Gheall Ministreachd an Dìon gun lean iad orra a' toirt chùmhnantan do ghàrraidhean Chluaidh.
Na Stàitean Aonaichte
Thàinig na tagraichean eile, a tha a' strì ri Dòmhnall Trump airson bhòt nam Poblachdach ann an taghadh a' Chinn-Suidhe 's na Stàitean Aonaichte, gu aonta nach bidh iad ag iomairt an aghaidh a chèile. Thuirt Ted Cruz gum bi esan ag amas air Indiana agus a' toirt cead do John Kasich air Oregon agus New Mexico agus iad eadar iad a' dèanamh oidhirp air Mgr Trump a' chumail bhon an àireamh riochdairean a tha a dhìth air airson a thaghadh.
Croitearachd
Tha eòlaiche air lagh croitearachd a' fàgail air Coimisean na Croitearachd gu bheil coltas ann gun deach iad nas fhaide na leigeas an cumhachd leotha le a bhith a' cur comataidh ionaltraidh Col Uarach ann an Leòdhas ma sgaoil. Thuirt am fear-lagh, Brian Inkster, nach eil riaghailtean a' choimisean fhèin ag iarraidh a leithid, ach ma bha an coimisean ceart gum bu chòir dhaibh a-nise a' dhol as deidh chomataidhean ionaltraidh eile. Thuirt e gum feum an coimisean an co-dhùnadh a tharraing air ais neo gum bu chòir do Riaghaltas na h-Alba na coimiseanairean a rinn an co-dhùnadh a chuir às an dreuchd.
Rathaidean
Tha na rathaidean air a' Gàidhealtachd a' dol bhuaithe nas luaithe na tha iad ann an sgìre dhùthchail sam bith eile ann an Alba, a rèir aithisg ùir. Fhuair an sgrùdadh airson 2015 gun robh 40% de rathaidean sgìre Chomhairle na Gàidhealtachd ann an droch staid, 3% nas miosa na bha iad ann an 2014. Bha rathaidean Earra Ghàidheal 's Bhòid nas miosa ged a thàinig adhartas orra-san an uiridh.
An t-Eilean Sgitheanach
Tha poilis anns an Eilean Sgitheanach air a bhith a' càineadh fear a chaidh air chall 's a Chuilthionn an-raoir. Rinn sgioba-teasargain nam beann anns an eilean, na poilis, agus heileacoptair maoir-chladach Steòrnabhaigh cobhair air an duine. Thuirt na poilis, air Twitter, nach eil e gu math sam bith do dhuine a bhith a' dol a shreap ann am monaidhean an eilein, neo àite sam bith eile gun mhapa ceart, 's a bhi a crochadh air mapaichean Google air fòn-làimhe gun chumhachd ann.


text:
£10,000 do chuimhneachan na h-Iolaire
Chuir Urras Oighreachd Ghabhsainn £10,000 ris na bhios a' tachairt an ath-bhliadhna mar chuimhneachan air ceud bliadhna bho bha tubaist na h-Iolaire ann.
Bidh sreath thachartasan ann air feadh Leòdhais gus a chomharrachadh.
'S gann gun robh teaghlach san eilean nach do chaill cuideigin nuair a chaidh an soitheach, a bha a' giùlain shaighdearan dhachaigh às dèidh a' Chogaidh Mhòir, air na creagan aig beul Loch Steòrnabhaigh tràth madainn na Bliadhna Ùire 1919.
B' e tè de na tubaistean as miosa ann an uisgeachan Bhreatainn san 20mh Linn, le co-dhiù 201 duine den 283 a bh' air bòrd a' bàsachadh.
Gaisgeach
Tha adhbhar sònraichte aig Urras Oighreachd Ghabhsainn a bhith a' cur an airgid an sàs.
"Tha dha-rìribh. Bha sinne gu math toilichte cuideachadh le cosgais a' charraigh-chuimhne a thathas a' togail airson comharrachadh 100 bliadhna bho thachair tubaist na h-Iolaire," thuirt Tormod MacThòmais bhon Urras.
"Gu h-àraid a thaobh na sgìre againn fhìn, bha 23 duine air an call san tubaist a bha sin," thuirt e.
B' ann às an sgìre a bha fear de na bh' air bòrd an t-soithich agus a shàbhail mòran dhaoine air an oidhche.
"'S ann à Port Nis a bha e. 'S e Iain Fionnlagh MacLeòid a bh' ann an sin. Iain Mhurdo a chanadh sinn fhìn ris," thuirt e.
"Gaisgeach dha-rìribh. Le ròp timcheall air, shnàmh e gu tìr, gu na creagan. Cheangail e an uair sin an ròp ris na creagan fhèin, agus le sin fhuair faisg air 40 duine co-dhiù gu tìr.
"Agus mar sin tha mi a' creidsinn gur esan as coireach gun deach na bha sin a shàbhaladh," thuirt e.
Bha fear eile às an sgìre cuideachd a thàinig beò às an tubaist le bhith a' greimeachadh air crann an t-soithich gu madainn.
"'S ann às a' Chnoc Àrd a bha Dòmhnall Moireasdan. 'S e am Patch a chanadh sinne ris ann an seo," thuirt Mgr MacThòmais.
"Agus cheangail e e fhèin ris a' chrann agus chaidh fhaighinn ann an sin anns a' mhadainn.
"'S chaidh a thoirt air tìr à sin agus a-steach a Steòrnabhagh fhèin," thuirt e.
Tha Urras Oighreachd Ghabhsainn gu math toilichte leis na tha san amharc agus a thèid a dhèanamh leis an airgead a tha iad a' cur ris a' phròiseact.
"Tha fios againn dè seòrsa carraigh-chuimhne a thathas a' dol a thogail, airson tha sinn an dèidh faicinn dealbhan dheth sin mar thà," thuirt Mgr MacThòmais.
"Agus tha sinne gu math toilichte leis an taobh a tha seo a' dol, 's bha sinn gu math toilichte an cuideachadh a tha seo a dhèanamh," thuirt e.


text:
‘S e rud ris an canar buaidh an dealain-dhè. Le aon chlap dhen sgiath thèid an saoghal bun os cionnn. Ach dè thacras nuair a thèid parsail dhan doras cheàrr? Gheibh sin a mach san sgeulachd ghoirid aig Alistair. Nochdaidh an darna pàirt dhen sgeul san aithghearrachd.
Bha i anns an àite cheart; Betsy Chaimbeul, aois 79. Sa flat bheag aice aig bonn a’ chlobhsa cha robh aice ris an staidhre a dhìreadh is bha i faisg air an doras inntrigridh. Ach nas cudromaiche buileach dhise bha i anns an àite far an cumadh i smachd air a h-uile rud a bha a’ dol anns a’ chlobhsa. B’ i a’ phrosbaig bheag am meadhan an dorais aice a sùil dhan t-saoghal bheag aice fhèin bho chitheadh i a h-uile nì a thachradh san aitreabh.
Is b’ann gu teann an taic ris a’ phrosbaig a bha gluc a sùla an-dràsta is am posta na sheasamh taobh thall an dorais. Bha fìos aice air a’ ghnogadh neo-aithnichte nach e am posta àbhaisteach a bh’ ann. Gu dearbh nuair a chrùb i sìos pios beag chitheadh i gur e aodann fir òig a bh’ann ged a b’ e ìomhaigh fhiar dheth a fhuair i tron phrosbaig. Nuair a dh’fhosgail i an doras fhuair i fear seang le tuar mì-fhallain air a beulaibh an àite a’ bhodaich shultmhoir; Seòras; ris an robh i cleachdte.
‘Parsail dhuibh,’ thuirt e, ’s e a’ sìneadh bogsa dha h-uchd.
‘Bha mi an dùil ri Seòras’
‘Tinn,’ dh’fhreagair am posta gu h-aithghearr.
Bu toigh le Betsy còmhradh a chumail leis an fhear òg, is fìos aice gur e caraid feumail a b’ urrainn a bhith ann am posta. ‘S iomadh bloigh fìosrachaidh a fhuair i bho Sheòras còir. Ach bha sùilean a’ bhalaich fad às mar gun robh e fhathast na leth chadal is dh’aithnich i nach b’ fhiach e an oidhirp. Cha robh i an dùil ri parsail is cha robh cuimhne aice air òrdugh a chur a-steach son greis. Ach ’s iomadh rud air nach robh cuimhne aice san latha a th’ann. Bu bheag an dìofar; chòrd e rithe parsailean fhaighinn. Shoidhnich i air a shon is thug i a steach e dhan flat aice.
Chàraich i am bogsa air bòrd-cofaidh san t-seòmar-suidhe. Bha an telebhisean air. Bhiodh an telebhisean daonnan air. Rinn i cupa teatha dhi fhèin is choimhead i gu deireadh a’ phrograim às an t-sreath lorg-phoilis as fheàrr leatha; Lewis. Bha i a’ gabhail fadachd am parsail fhosgladh. Fhuair i siosar bhon drathair is gheàrr i gu cùramach an teip bho mhullach a’ bhocsa. Phaisg i sìos clibeagan a’ mhullaich is ghreimich i ris a’ phìos pàipeir dhuinn a chòmhdaich an ulaidh a bha gu bhith a’ laighe foidhpe. Bhean barr a corragan ri plastaig sleamhain: cha b’ e an fhaireachdainn a bu thaitniche a bh’ann. Thog i am pàipear is fhuair i aodann boireann a’ coimhead suas oirre le sùilean falmh cruinn. Bha Betsy aosda ach cha robh i faoin; bha làn fhìos aice dè a bh’ ann an doile shèidte.
Chuir i air ais am pàipear is phaisg i sìos mullach a’ bhogsa air a mhuin. Thug i sùil dhan t-seòladh; D Brown, an t-ainm a bha air. B’ e Daibhidh Brown an nàbaidh aig Betsy dà dhoras shuas aig ceann an trannsa. Fear diùid, dùinte. S’ ainneamh a gheibheadh i facal bhuaithe, a bharrachd air ‘latha math’. Ri linn ’s gum biodh e a-mach is a-steach an clobhsa aig uairean neo-chunbhalach b’ fhiosraich do Bhetsy nach robh obair sheasmhach no beatha rianail aig an duine.
*******
B’ aithne dhi an ath-ghnogadh a thàinig dhan doras aice na b’ fhaide air an fheasgar. Trì sgailcean puingeil, goirid. B’ e sin Coinneach; an nàbaidh aice an ath-dhoras. Bha fhìos aice air a cheum shlaodach gun robh latha sgìtheil air a bhith aige. Dh’fhosgail i an doras gu fear a’ teannadh ri meadhan-aois; fear a bha uair eireachdail ach a-nis le coltas rud beag claoidhte air. Ach bha fhathast deàlradh na shùilean is bha fìos aig Betsy gum biodh barrachd spionnadh san truaghan mura b’ e gun robh e fo dhaorsa aig a bhean. Bha fhios aice cuideachd nach robh cùisean air a bhith cho rèidh eadar an dithis o chionn greis a rèir an èigheachd is an troid a thigeadh tro na ballachan. Nam biodh i air a bhith dà fhichead bliadhna na b’ òige, dhèanadh i rudeigin mu dheidhinn; ’s i a dheànadh! Bha e na chleachdadh aig Coinneach a bhith a’ tadhal air a’ chailleach a h-uile trì no ceithir làithean ach an robh dad a dhìth oirre; sin an seòrsa duine còir a bh’ann.
‘Thig a-steach. Thig a-steach.’ Chomharraich i dha le làmh an-fhann, rocach.
Chaidh iad a-null air an trannsa dhan t-seòmar-suidhe far an robh am bogsa fhathast na laighe air a’ bhòrd. Leig Coinneach an dà phoca Tesco a bha aige na làmhan chun an làir. Dh’fhuasgail e a thàidh is chuir i dha phòcaid e. Tharraing e osna. ‘Tha sin nas fheàrr,’ thuirt e. ‘Ciamar a tha thu m’ eudail?’
‘O, tha ceart gu leòr, a ghràidh. Fhathast an seo co-dhiù. Latha trang a bh’agad?’ dh’fhaighnich i dheth.
‘Bha, bha; mar as àbhaist.’ Thug e snodha-gàire sgìth dhi. Ghnog e a cheann an comhair nam bagaichean. ‘Dh’iarr Chloe orm na messages fhaighinn air mo shlighe dhachaidh. Tha ise aig coinneamh a’ chlub goilf. Gnìomhachasan deatamach aca ri rèiteachadh a rèir coltais. Feumaidh mi dinnear ullachadh an ceartair ach ma tha dad a dhìth ort feuch an innse thu dhomh is is nì mi e nuair a bhios mionaid no dhà agam.’
‘Uill, chan eil dad a dhìth orm ach ’s urrainn dhut tioba beag a dhèanamh dhomh. Seall air siud.’ Dh’fhosgail Betsy am bògsa a bha ri taobh is thog i air falbh am pàipear. Chuir i car dhan bhogsa gus an robh aghaidh na doileige a’ coimhead gu dìreach an sùilean Choinnich.
‘Gu sealladh orm!’ ghrad-ghlaodh Coinneach.
‘Fhuair mi siud aig an doras bhon ghlaoic ud a tha a-nis na phosta. Bu chòir dha a bhith air a dhol do Dhaibhidh, an nàbaidh agads’.Tha mi caran air mo nàrachadh mar a bhiodh tu an dùil.’ Dh’èirich Betsy a sùilean is phlabraich i a ruisg mar chaileag sia bliadhna deug a dh’aois. ‘Chan eile dòigh as urrainn dhomh a thoirt dha mar a thuigeas tu. B’fheairrde buileach gur e fireannach a nì e.’
Mus robh cothrom aig Coinneach freagairt thug Betsy dha am bogsa. Chuir e fo achlais e; thog e na pocannan plastaig is chliob e a-mach air an doras fon eallach aige.
*******
B’ann air a slighe air ais dhan flat aice an ath-mhadainn bho bhith a’ cur a-mach an sgudail a thachair Betsy ri Daibhidh is e a’ tighinn ga h-ionnsaigh. Chuir e iongnadh air Betsy cho bras sa bha e an-diugh. ‘Latha math, a bhean phòsta Chaimbeul. Tha rudeigin a dhìth orm,’ ars’ esan.
Mar nach robh fìos agam air a sin, smaoinich Betsy; ann am barrachd air aon dòigh.
‘Latha math, a Dhaibhidh.’
‘Tha mi an dùil ri parsail nach do nochd.’
‘A bheil?’
‘Tha, ’s e modail trèan a th’ann.’
‘Seadh. Modail trèan an e?’ Bha na sùilean a’ roiligeadh an ceann Bhetsy ge b’ oil leatha.
‘Fear sònraichte,’ lean Daibidh air. ‘Tha mi air a bhith ga mhiannachadh son ùine mhòir. Cha bu bheag an t-airgead a thug mi air. Chuir mi post-d dhan chompanaidh is thuirt iad rium gun do shoidhnich cuideigin air a shon is nach eil dad ann as urrainn dhaibh a dhèanamh.’ San dealachadh thionndaidh Daibhidh air a shàilean is thuirt e ri Betsy; ‘Thigibh a chèilidh orm is seallaidh mi dhuibh seata nan trèanaichean agam.’ Tha fios gum b’fheudar dha ròlaist air choireigin a bhith aige ach bha e air a dhol na b’ fhaide na bu chòir am beachd Bhetsy. B’ iongantach e dhi gun robh mac-meanma aige idir.
*******
Nuair a thill ceum sgìth Choinnich dhan chlobhsa air an fheasgar bha Betsy deiseil aig an doras gus a ghearradh dheth. ‘A Choinnich. An tug thu am parsail do Dhaibhidh fhathast?’ Thuirt i. ‘Bha e a’ faighneachd dhìom ma dheidhinn’.
Sheall Coinneach mu thimcheall air mar bheathach glacte. ‘Tha mi an dùil ga thoirt dha cho luath ’s a gheibh mi cothrom. Fhios agad, le Chloe mun timcheall orm fad n h-ùine tha e air a bhith doirbh dhomh.’
Tharraing e anail.
‘Uill, chan e sin buileach e. Nuair a thàinig e gu aon ’s gu dhà bha cus nàire orm. Tha e fhathast agam; cùl a’ phris-aodaich.’
‘A bheil sin glic?’ cheasnaich Betsy e.’Nach eil teans gum faigh do bhean lorg air?’
‘Nì mi e. Nì mi e,’ fhreagair e.
Goirid às dèidh do Choinneach tilleadh dhan flat aige chuala Betsy tilleadh a mhnà; na sàilean àrda aice a’ bragadaich tron chlobhsa. B’ i an aon tè san chlobhsa a chosgadh sàilean àrda is am fuaim aca mar pheilearan gan losgadh. ‘S e fuaim a chuireadh clisgeadh air Betsy gach turas a chluinneadh i e. Chan fhada gus an do thòisich an trod eatorra. Brag an dorais, is nochd na sàilean àrd sna trannsa às ùr; na bu riaslaiche an turas sa na ’n àbhaist. Tron bhragadaich chuala Betsy monmharan ìosal is droch-chainnt na mnà. Cha robh fhios aig Betsy dè bha a’ cur oirre ach bha deagh-bheachd aice. Bha i a’ faireachdainn beagan ciont, ach nas motha na sin bha am fuaim ga cur droil. Dh’fhan i cho fad ’s a sheasadh i ris is chaidh i a-mach tron doras aghaidh aice dhan trannsa. Stad a’ bhragadaich is spleuchd bean Choinnich air Betsy le sùilean gràineil.
‘Gabhaibh mo leisgeul, a Chloe,’ arsa Betsy gu modhail. ‘Tha fhios agams’ nach e mo ghnothach sa ach ’s dòch nach eil cùisean buileach mar a tha sibh a’ sùileachadh.’
‘Chan e ur gnothach sa’, spliathartaich Chloe, ‘ach is cinnteach gur ann agaibh a tha barrachd fìos mu dheidhinn an duine agam na mi fhèin. Is sibhse a bhios eòlach gu leòr mu na rùintean salach aige, na cur-seachadan dìomhair, an t-airgead a chosgas e, na pacaidean!’
‘Gu dè tha sibh a’ ciallachadh? Chan ann mar sin a tha cùisean. B’ ann do chuideigin eile a bha an doileag feise.’
Thug Chloe ceum air ais, dh’fhosgail i doras a flat aice agus an làrach nam bonn chaidh i à sealladh. Obair dèanta!


text:
Mòd Inbhir Nis 2014
- published: 18 Feb 2015
- views: 255
Blasad beag de na rudan a b\' fheàrr a bha a\' dol aig Iomall Mòd Inbhir Nis, 2014. B\' e Iomall Mòid a bu mhotha a chunnacas is a chualas riamh aig Mòd le aoigheachd Ghàidhealach, ceòl agus òrain Ghàidhlig...agus abair gun do chòrd e ris an t-sluagh! Just a taste of some of the best bits of the Inverness Mòd Fringe, 2014. One of the biggest and most diverse Mòd Fringes ever witnessed with fine hospitality, Gaelic music and song...a great time had by all!...


text:
Amòinia
'S i co-thàthadh ceimigeach gasach le foirmle NH3 a tha ann an amòinia.
Aig a bhrùthadh àbhaisteach tha amòinia a' goilidh aig −33.34 °C de theothachd. Tha amòinia glè sho-sgaoilte ann an uisge (47% cuideam aig 0 ºC).
Eachdraidh[deasaich | deasaich an tùs]
Ann an 1774 rinn Joseph Priestley amòinia fìor-ghlan mar ghas agus chan e e "adhair alcaileach". Ann an 1785 dhearbhaich Claude Louis Berthollet gun robh trì pàirt haidridein airson gach pàirt naitridein ann an amòinia.
Cleachdadh[deasaich | deasaich an tùs]
Ann an gnìomhachas dèanar amòinia aig am pròiseas Haber. Cleachdar e san saothrachadh stuth-mathachaidh agus chungaidhean-leighis.


text:
Studies have shown that cliché-filled Gaelic press releases are making great strides
A chàirdean chòire
Nach iomadach ceum mòr chun na h-ath ìre seachad air clach-mhìle (agus/neo comharra-tìre) agus a-steach do linn ùr a bhios a' Ghàidhlig a' gabhail na làithean-sa, a-rèir nam brathan-naidheachd as quangotastic co-dhiù.
Shaoil Gilleasbuig gum b'fhiach e cruinneachadh dhen fheadhainn as fhèarr dhiubh sin a chur ri chèile mar a thogas iad ceann, agus an toirt fa 'r comhair le 'r cead, a luchd-leughaidh chòir.
Tha Gilleasbuig Aotrom fada an comain a h-uile cuango, ministear riaghaltais agus neach-naidheachd a chuireas ris a' bhlog seo 'sna seachdainean tha romhainn.
Seachdain nan clachan-mìle a bha seo! (gu 27mh Lunasdal):
A' dol air adhart le sunnd gu làrach na comhairle:
Agus mu thuath:
Gilleasbuig:
Truly, a huge milestone was reached this week in preposterous misuse of the word "milestone"!
- An t-seachdain-sa! [7mh an Ògmhios] And all too predictably:
Na bu thràithe ...
- An t-seachdain-sa: Eaglais na h-Alba! Chaidh an comharra-tìre seo seachad air Gilleasbuig nuair a nochd e an toiseach an-uiridh. Ach is math as t-fhiach a thoirt a-staigh an seo:
Gilleasbuig:
Mìorbhailt, an e? Nach ann aig na daoine seo as fhèarr fios!
- 'Sa Chèitean - MG Alba took up the baton!
"Tha BBC Alba air sàr shoirbheas fhaicinn ach tha an luchd-amhairc airidh air seirbheis nas coileanta agus tha sin a' ciallachadh nas lugha de ath-chraolaidhean agus barrachd bun-phrògraman.
"'Sna mìosan agus sna seachdainean air thoiseach bidh sinn a' strì airson taic a thogail gus an tèid dealas soilleir a dhèanamh airson ìos-mheud [Gilleasbuig: whit?] de dh'uairean a thìde de phrògraman airson BBC ALBA a stèidheachadh agus tha sinn ag iarraidh air luchd-ùidhe taic a chuir ris a' mhiann seo.
"Tha sinn gu daingeann air leth taingeil airson an taic a fhuair sinn bho BhBC, Riaghaltas na h-Alba agus Riaghaltas na RA agus tha sinn airson soirbheas BBC ALBA a thoirt chun na h-ath ìre".- Magaidh Choineagan, Cathraiche MG ALBA, 12 Cèitean 2016
Gilleasbuig:
Mo thogair BBC ALBA dol chun na h-ath ìre, tha dealas soilleir ormsa gun robh fios aca mun diofar eadar chur is chuir.
- Air 6mh Cèitean:
Gabh ceum air adhart, VisitScotland! Ghlaic sibh sùil 'Illeasbuig!
"We have already made great strides to develop and promote Gaelic, but we recognise that much still needs to be done to fully embed the language into all parts of the organisation in a way that it becomes an integral part of our strategic thinking, decision-making and delivery plans".- Riddell Graham of VisitScotland, in "Gaelic the subject of tourism drive launched by VisitScotland" 'sa Phàipear Bheag, 6 an Cèitean 2016.
Gilleasbuig:
[Stunned silence]
@GilleAotrom


text:
- TIOTAL
- Dealbh dlùth den bogsa aiseil 'Iracier' air einnsean frithealaidh BR 57956
- EXTERNAL ID
- PC_HRS_LOCOMOTIVES_009_622
- ÀITE
- neo-aithnichte
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 26058
- KEYWORDS
- locomotaibhean rèile
locomotaibhean Rèile na Gàidheatachd
Ann an 1918 chaidh ceithir locomotaibhean frithealaidh 4-6-0 a lìbhrigeadh do Rèile na Gàidhealtachd. B' e dìreach dreach na b' ùire den chlas 'Big Goods' aig Jones a bh' annta. Chaidh baidse eile de cheithir a lìbhrieadh a' bhliadhna an dèidh sin. Bha iad uile air an togail le Hawthorn Leslie sa Chaisteal Nuadh. Air an àireamhachadh 75 gu 82 b' e 'Superheated Goods' a bh' orra còmhla. Mhair iad uile ach a dhà a-steach do Làithean Rèile Bhreatainn.
Tha an dealbh camara seo a' sealltainn sealladh dlùth den bhogsa aiseil peutant 'Iracier' air einnsean frithealaidh BR 57956. Bha einnseanan frithealaidh air an cur air an t-seòrsa bogsa aiseil seo aig a h-uile locomotaibh a dhealbhaich Crìsdean Cuimein.


text:
- TIOTAL
- Winston Churchill ann an Inbhir Nis, 1921
- EXTERNAL ID
- GB1796_1999_116_23_VI
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 7 An t-Sultain 1921
- LINN
- 1920an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11157
- KEYWORDS
- riaghaltas
coinneamh Chaibineat Bhreatainn
Taigh Baile Inbhirnis
Prìomh mhinistearan
Rìgh Deòrsa V
Daibhidh Lloyd George
Winston Churchill aig coinneamh dhen chaibineat aig Taigh Baile Inbhir Nis air an t-7mh dhen t-Sultainn 1921. B'e seo an aon choinneamh caibineat de Riaghaltas Bhreatainn a bha riamh air a cumail taobh a-muigh Lunnainn.
Bha am prìomh mhinistear, Daibhidh Lloyd George, air saorlàithean ann an Geàrrloch air taobh siar Rois nuair a fhuair e a-mach gun robh Eirinn air an Rìgh agus an Iompaireachd a dhiùltadh. Roghnaich e an caibineat a chumail ann an Inbhir Nis, an àite siubhal air ais a Lunnainn, seach gun robh an leas-mhinistear aige ann an Dùnaidh agus an Rìgh Deòrsa ann am Mòigh.
Thàinig 'Formula Inbhir Nis' às an seo a chruthaich bunait nan deasbadan a bha aig a' choinneimh far an do chruthaicheadh Cumhnant Stàit Shaor na h-Eirinn.
Bha a' choinneamh air a cumail ann an Seòmar na Comhairle aig 11am. An làthair bha Daibhidh Lloyd Georgr (Prìomh mhinistear), Austen Chamberlain (Morair an t-Seula Dhìomhair), Biocas Birkenhead (Ard-sheansalair), an Rìdire Raibeart S. Horne (Seansalair an Ionmhais), Eideart Shortt (Rùnaire na Dùthcha), Eideart S. Montague (Rùnaire na h-Innse), Bhiocas Derwent (Morair-ionaid a' Chrùin airson Eirinn), an Rìdire Hamar Greenwood (Rùnaire na h-Eirinn), an Rìdire Eric Geddes (Rùnaire a' Chòmhdhail), Stanley Baldwin (Rùnaire Bòrd a' Mhalairt), an Rìdire Alfred Mond (Ministear na Slàinte), an Rìdire Laming Worthington Evans (Rùnaire airson Cogadh), an Rìdire Artair Griffiths Boscawen (Ministear airson Iasgach agus Aiteachas), Raibeart Rothach (Rùnaire na h-Alba), an Dr T.J. Macnamara (Ministear an t-Saothair) agus Winston S. Churchill (Rùnaire nan Colonaidhean).
Chuir Uilleam Bain, oifigear a' chomhairle, timcheall pìos pàipear bàn (air a shealltainn 'san dealbh) agus chuir gach ball an ainm ris. Tha seo fhathast aig a' chomhairle agus tha leth-bhreac dheth a-nis air a thaisbeanadh seach gu bheil am pàipear tùsail air meathadh.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- LMS 14764 'Clan Munro' agus clas 'River' neo-aithnichte ann an àite neo-aitnichte
- EXTERNAL ID
- PC_HRS_TRAINS_001_189
- ÀITE
- neo-aithnichte
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28224
- KEYWORDS
- locomotaibhean
trèanaichean
LMS 14764 'Clan Munro' agus clas 'River' neo-aithnichte ann an àite neo-aithnichte. Tha tanca uisge ann an cùl an deilbh.
B' e ball den chlas 'Clan' de locomotaibhean luchd-siubhail 4-6-0 aig Rèile na Gàidhealtachd a bh' ann an 14764 (HR 52 roimhe). Chaidh a dealbhachadh le Crìsdean Cuimein agus chaidh a togail le Hawthorn Leslie & Co sa Chaisteal Nuadh ann an 1919. Lean i ann an seirbheis gus an deach a toirt a-mach à seirbheis sa Ghearran 1948.


text:
- TIOTAL
- Chaneil e dona, tapdh leat, ach cumaidh mi na fèidh Lochlannach
- EXTERNAL ID
- PAN3_106
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1950an
- CRUTHADAIR
- J Nairn
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 20156
- KEYWORDS
- bodach na nollaig
trèanaichean
rèilean
ceannard-stèisein
Tha Bodach na Nollaig a' coinneachadh ceannard an stèisein aig Stèisean Inbhir Nis anns na 1950an. Am bheil e air a bhith a' feuchainn dòighean siubhail eile, no an e dìreach turas airson tuilleadh fhèidh Lochlannach a cheannach a th'ann? Tha iad a' fuireach anns a' Ghàidhealtachd, co-dhiù. Thadhail e air a' bhùth aodaich Benzie & Miller aig 13-17 Sràid an Aonaidh an aon latha, is mar sin bha cothrom aige preasantan fhaighinn airson na Nollaig fhad 's a bha e an sin
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Tha e gu math furasta tuigsinn mar a gheibh thu DoFollow backlinks aig sgèile. Ach chan eil a h-uile dad cho sìmplidh nuair a thig e gu cruthachadh feadhainn de chàileachd le PR àrd. Mus tòisich sinn, is e seo an rud a bu chòir a bhith ann an cuimhne:
- Mar as àbhaist ruith an iomairt togail ceangail agad mar as trice, na bi a 'dol a-mach an dòchas gum bi a h-uile càil ann a-mhàin dìreach tro aon oidhche.
- Na bi cus thairis air a bhith a 'cruthachadh cus ais-dhuilleagan a tha a' comharrachadh do dhuilleag-dachaigh no duilleagan turais, bhiodh e nas fheàrr gum biodh barrachd agad de cheanglaichean co-theacsail gu organaich a-steach don t-susbaint duilleig air-loidhne agad.
- Mus tèid thu air ais gu làrach-lìn no blog agad, dèan cinnteach gu bheil thu comasach air aon neach a thaghadh no a chuir an cèill aig àm sam bith.
Seo mar a gheibh thu DoFollow backlinks le PageRank àrd, a bharrachd air gun a bhith a 'pàigheadh sgillinn. Feuch na sgeamaichean sìmplidh a leanas airson faighinn a-mach dè a tha a 'dol air adhart:
- Obraich a-mach ceanglaichean àrd PR le DoFollow bho làrach-lìn Microsoft Answer. Tha e iongantach math a bhith a 'faighinn cuid de sheirbheisean taice a tha a dhìth ort - feumaidh a h-uile rud a dh' fheumas tu a bhith a 'moladh an fhreagairt cheart airson cùis shònraichte. Mar sin, chan urrainn dhut a bhith a 'dràibheadh barrachd trafaic don phrìomh làrach-lìn no do bhlog agad, ach a' sealltainn do eòlas, agus mar sin a 'leasachadh do ùghdarras ann an ùine nas fhaide. Tha a h-uile dad gu math sìmplidh - tha tòrr dhuilgheadasan ann fhathast a bhith air an rèiteachadh a-mach an sin. Mar sin, nuair a bhios am freagairt agad deiseil agus a 'dol beò, tha e saor an-asgaidh faighinn a-steach air ais a tha a dhìth air a' cheist.
- A-rithist, chì sinn mar a gheibh thu DoFollow backlinks a 'cleachdadh an cunntas pearsanta agad air Google Plus. Tha an àrd-ùrlar sòisealta seo na stòr cumhachdach airson ceangal a dhèanamh ri bhith a 'cleachdadh do phròifil. Chan eil a h-uile dad a dh 'fheumas tu ach airson a' chlàradh no an tè a tha agad mar-thà a chleachdadh. An uairsin, rachaibh gu earrann "mu dheidhinn" agus lìonaibh a-steach am fiosrachadh a tha a dhìth gus am bi thu air a stèidheachadh le cùl-taic a tha a 'comharrachadh na slighe chun phrìomh làrach-lìn no do bhlog agad. Thoir fa-near, chan eil cuingealachaidhean ann airson ceanglaichean a chur ann. Ach cha b'urrainn dhut a bhith a 'toirt thairis ort - a' sìolachadh mar chiall - mura h-eil thu ag iarraidh a h-uile càil coltach ri spama.
- Beachdaich air dèiligeadh ri stiùirichean artaigil beairteach agus liostaichean lìn. Feuch ri cuid de na h-obraichean agad, artaigilean no dàta càileachd sam bith eile a chuir a-steach a bheir seachad fìor luach don neach-cleachdaidh. Thoir fa-near, ge-tà, gu bheil mi gu math a 'moladh a chur a-steach chun an fheadhainn aig a bheil sgòr gu leòr DuilleagRank gu leòr, a' tòiseachadh bho ìre 6 co-dhiù.
- Faodaidh tu cuideachd an làrach-lìn no am blog agad a chreachadh le bhith a 'cur a-steach cuid de na h-obraichean as fheàrr agad, a rèir beachdan anns na h-earrannan ceart a-mach. Seo mar a gheibhear DoFollow air ais gu furasta - dèan cinnteach a bhith a 'coimhead airson fòraman GoFollow gu reusanta math - agus tha thu deiseil. Am measg nan àiteachan matha eile airson ceangal a chuir a-steach, faodaidh tu cuideachd creag a chur air na làraichean a leanas: Dmoz. com; Onemission. com; Air adhart. org; Leudachain. com. Mura h-eil thu eòlach air càite an tòisich thu - chan fheum thu aon dhiubh fheuchainn agus dè a tha ceart.


text:
Yn Keayn Sheear
Ta'n Keayn Sheear ny nah 'aarkey smoo er y theihll as eh 106,400,000 km² er eaghtyr. T'eh follaghey un wheiggoo dy eaghtyr ny cruinney. T'eh cummal trogh cummey S as eh sheeyney magh dowan-liuridagh eddyr America Hwoaie as Yiass da'n sheear, as yn Oarpey as yn Affrick da'n shiar. T'eh kianglt lesh y Vooir Arctagh ayns y twoaie, lesh y Cheayn Sheealtagh ayns y sheear yiass, lesh y Cheayn Injinagh ayns y shiar yiass as lesh Keayn y Jiass ayns y jiass. Ta cryss ny cruinney rheynn y keayn ayns daa ayrn, yn Atlantagh Hwoaie as yn Atlantagh Yiass.


text:
Naidheachdan 11:00m
24 An Dàmhair 2013 Ùraichte aig Ùraichte aig
Inbhir Ghràinnse
Tha na h-aonaidhean ciùird a' coinneachadh ri manaidsearan aig ionad giollachd ola Inbhir Ghràinnse, airson chòmhraidhean èiginneach às dèidh mar a dhùin Ineos an goireas peatro-cheimigeach aca aig an làraich an-dè. Tha am BBC a' tuigsinn gu bheil an t-aonadh Unite deiseil airson gabhail ri mòran de na h-atharrachaidhean agus gearraidhean a bha Ineos ag iarraidh, agus iad a' feuchainn ri 800 obraichean a shàbhaladh. Dh'innis fear de stiùirichean na companaidh dhan BhBC gun èist iad ris na th' aig Unite ri ràdh, agus gun cuir iad tairgse an aonaidh mu choinneimh luchd-earrainne Ineos. Coinnichidh Ministear Ionmhais na h-Alba, Iain Swinney, agus Rùnaire na h-Alba, Alasdair Mac Ille Mhìcheil, ri riochdairean bho Unite agus Ineos, feasgar.
Cosnaidhean Ùra
Thèid co-dhiù 600 obraichean a chruthachadh le companaidh Albannaich ann an Siorrachd Lannraig a Tuath. Bidh Ascensos a' ruith ionad conaltraidh ann an Tobar na Màthar, stèidhichte anns an t-seann togallach aig buidheann bancaidh Lloyds anns a' bhaile. Tha Ascensos ag ràdh gu bheil iad airson cothroman-obrach maireannach a thabhainn do dhaoine a chaill an dreuchdan thairis air a' bheagan bhliadhnaichean a dh'fhalbh.
Cìsean Cumhachd
A rèir an Leas-Phrìomhaire, dh'fhaodadh gun deadh aig Riaghaltas na Rìoghachd Aonaichte ri lùghdachadh a dhèanamh air na tha e a' cosg do dhaoine an dachannan a theasachadh le bhith a' cur às do chuid de na cìsean uaine a tha gan cur air cunntasan connaidh. Bha Nick Clegg a' bruidhinn às dèidh do Dhàibhidh Camshron innse an-dè, gun robh e airson faighinn cuidhteas nan cìsean àrainneachd. Ach thuirt Mgr Clegg, ma thachras sin, gum feum na sgeamaichean a tha an-dràsta gam maoineachadh le airgead bho na cìsean uaine ionmhas fhaighinn bho chìsean coitcheann.
A' Ghearmailt
Chaidh an Tosgaire Aimeireaganach anns a' Ghearmailt a ghairm gu coinneimh le Ministear Cèin na dùthcha ann am Berlin, a fhreagairt chasaidean gun robh buidheann tèarainnteachd nan Stàitean Aonaichte a' farchluais air a' fòn aig Ceannard na Gearmailt, Angela Merkel. Tha a' Bh.Mh. Merkel mar thà air na casaidean a thogail le Ceann-Suidhe nan Stàitean Aonaichte, Barak Obama.
Comhairle na Gàidhealtachd
Nì Comhairle na Gàidhealtachd deasbad an-diugh air planaichean airson airgead a chùmhnadh le bhith ag atharrachadh na dòigh anns a bheil roinnean an ùghdarrais gan ruith. Thathar a' cumail a-mach gun sàbhail iad £350,000 sa bhliadhna ma thèid gabhail ris na planaichean. Fo na molaidhean, thèid seachd roinnean a ghearradh gu còig. Ma thèid gabhail ris na h-atharrachaidhean tha àrd-oifigearan ag ràdh gu bheil iad an dòchas nach fheum iad luchd-obrach sam bith a chur às an dreuchdan an aghaidh an toil.
Mèirle
Tha na Poilis a' rannsachadh a bheil ceangal sam bith eadar mar a chaidh inneal-airgid a ghoid bho oifis puist ann an sgìre Mhoireibh, 's tachartasan den aon sheòrsa ann an Roinn a' Mhonaidh. Ghoid mèirlich an ATM o oifis a' phuist ann an Dubhais ann an uairean beaga na maidne an-dè. An t-seachdain seo chaidh, dh'fhoillsich oifigearan dealbhan CCTV de charbad Audi a thathar a' smaoineachadh a chleachd mèirlich ann an Inbhir Ùraidh, Old Meldrum, Dèir agus Bieldside.


text:
Camanachd Leodhais, who have brought national league shinty to the island for the first time, and Harris Tweed Hebrides this week announced a three-year sponsorship agreement which will help the club secure a firm financial footing in its early days.
Club treasurer Daniel Gallagher, manager Paul Duke and Donald Lamont visited the company’s Shawbost mill prior to last Saturday’s game against Aberdeen University, to display the new strips, bearing the Harris Tweed Hebrides logo and the company’s Gaelic title, for the first time.
Paul Duke said: “Harris Tweed Hebrides’ support is a massive boost for the club in our first season in the league. We thank the company for their enthusiasm for shinty in Lewis and Harris and believe it is an ideal partnership between two groups dedicated to re-invigorating old traditions.
“Staggering the deal over three years allows us to plan sustainably as a club for the future. We also hope that having an internationally recognised brand as our shirt sponsor will encourage other businesses to support the club. In this day and age it is important to develop a community of sponsors, both large and small, to help meet the costs of equipment, travel and youth development.
“The strips look great and we have already had lots of interest from people wanting to get their hands on one. We are also the only shinty club to have an entirely Gaelic kit. Unfortunately, having them made out of tweed would have been just a little bit too impractical.”
Harris Tweed Hebrides chairman, Brian Wilson, said: “We are delighted to support Camanachd Leodhais at this crucial stage of their development. Shinty, Gaelic and Harris Tweed are all part of the same culture, so it is a very appropriate sponsorship”. The company will host a reception for Camanachd Leodhais on May 14th to mark their first-ever league appearance to be played on home soil.
CLÒ MÒR INNSE GALL A’ CUR TAIC RI CAMANACHD LEÒDHAIS
Tha Camanachd Leòdhais, a tha air iomain lìog nàiseanta a thoirt dhan eilean airson a’ chiad uair, agus Clò Mòr Innse Gall air aonta-taice thar trì bliadhnaichean a ghairm an t-seachdain-sa a bhios a’ toirt bun-ionmhais seasmhach dhan chomann aig an toiseach den iomairt aca.
Thadhail neach-ionmhais a’ chomainn, Daniel Gallagher, manaidsear a’ chomainn Pòl Duke agus cluicheadair Dòmhnall MacLaomainn air muileann a’ chompanaidh ann an Siabost ron ghèam aca Disathairne seo chaidh an aghaidh Oilthigh Obar Dheathain gus an deiseachan ùra, a bhios a’ sealltainn suaicheantas Chlò Mòr Innse Gall is tiotal Ghàidhlig a’ chompanaidh, a thaisbeanadh airson a’ chiad uair.
Thuirt Pòl Duke “Tha taic Chlò Mòr Innse Gall a’ toirt spionnadh mhòr dhan chomann anns a’ chiad sheusan againn san lìog. Tha sinn taingeil dhan chompanaidh airson an dealais aca dhan iomain ann an Leòdhas agus na Hearadh agus tha sinn a’ creidsinn gur e compàirteachas air leth a tha seo eadar dà bhuidheann aig a bheil uidh ann a bhith ath-bheothachadh seann traidiseanan .
“Le bhith a’ sgaoileadh an aonta thar trì bliadhnaichean, ‘s urrainn dhuinn ullachadh gu leantainneach airson an àm ri teachd. Cuideachd, tha sinn an dòchas le companaidh aig a bheil cliù gu h-eadar-nàiseanta mar luchd-taice deise gum brosnaich seo companaidhean eile taic a chur ris a’ chomann. Anns na làithean a tha seo, tha e cudromach a bhith a’ togail coimhearsnachd de luchd-taice, an dà chuid beag is mòr gus cuideachadh le bhith a’ coinneachadh ri cosgaisean uidheamachd, siubhail agus obair òigridh.”
“Tha na lèintean a’ coimhead sgoinneil agus mu thràth tha mòran dhaoine air uidh a nochdadh ann a bhith a’ faighinn greim air tè. Is sinn an aon sgioba iomain a tha ann aig a bheil deise a tha gu lèir sa Ghàidhlig. Gu mì-fhortanach ge-tà, bha e rud beag neo-phrataigeach a bhith gan dèanamh a-mach à clò Hearach!”
Thuirt Cathraiche Chlò Mòr Innse Gall, Brian Wilson: “Tha sinn air ar dòigh a bhith a’ cur taic ri Camanachd Leòdhais aig an ìre dheatamach seo den leasachadh aca. Tha iomain, Gàidhlig agus an Clò Mòr nam pàirtean uile den aon chultar, ‘s mar sin ‘s e aonta-taice gu math freagarrach a th’ ann.” Bidh an companaidh a’ cur air dòigh cuirm do Chamanachd Leòdhais air 14mh an Cèitean gus a’ chiad ghèam ann an Eilean Leodhais a chomharrachadh.


text:
Casg air tràillearan an Linne Mhoireibh?
Tha iasgairean ann an Linne Mhoireibh ceum nas fhaisge air tràlairean mòra a chasg bhon sgìre uile gu lèir.
Tha iad airson iasgach a chumail a-mhàin airson bhàtaichean beaga anns a' cheann a-staigh den Linne.
Tha iad a' cumail a-mach gu bheil tràlairean mòra ag adhbharrachadh thrioblaidean mòra dhaibh.
Chaidh na draghan a thogail le iasgairean à Ceann a' Bhuirgh, faisg air Eilginn, aig coinneimh Dihaoine, far an robh cuideachd riochdairean an làthair bho Iasgairean Èisg-ghil na h-Alba.
Tha na h-iasgairean airson casg a chur air bàtaichean air a bheil acfhainn dùbailte, a tha nas fhaide na 39tr, agus aig a bheil einnsinn nas cumhachdaiche na 300 each, eadar Bucaidh agus Bun Ilidh.
Tha iad ag ràdh gu bheil cothrom aig na bàtaichean mòra a bhith ag iasgach nuair a tha an aimsir ro dhona dha na bàtaichean beaga, a dh'fheumas fuireach sa chala, agus gu bheil sin a' toirt làmh an uachdair do na bàtaichean mòra.
Chaidh aontachadh gun deadh càirt a dhèanamh airson smachdan sam bith a mhìneachadh, a thuilleadh air còd cleachdaidh a chur an sàs.
Tha dùil ri co-dhùnadh deireannach an ceann beagan sheachdainnean, nuair a tha na buidhnean a tha an sàs air bruidhinn ris na buill aca.


text:
Naidheachdan 11:00m
12 An Giblean 2013 Ùraichte aig Ùraichte aig
Coiria
Tha Rùnaire nan Stàitean Aonaichte, John Kerry, ann an Coiria a Deas airson còmhraidhean mun èiginn eadar iad agus Coiria a Tuath. An-dè, thuirt Ameireaga gum faodadh Coiria a Tuath a bhith comasach air armachd-niuclasach a cheangal ris na h-urchairean ballistic aca, ach tha am Pentagon bhon uairsin air tarraing air ais bhon aithris sin.
Sìona
Chaidh Sìona às àicheadh gu bheil i a' neartachadh a h-armachd air a crìoch ri Coiria a Tuath. Thuirt seirbheis naidheachd na staite ann an Sìona gu bheil iad a' cumail sùil air an t-suidheachadh agus gun dèan iad na dh'fheumas airson sìth a chumail anns an sgire.
Turas a' Chamshronaich
Bidh Dàibhidh Camshron ann am Berlin an-diugh far an coinnich e ri Seansalair na Gearmailt, Angela Merkel. Feuchaidh iad ri aonta, gu ìre air choireigin, a dhèanamh mu phlana Mhgr Chamshroin airson ath-leasachadh air an Aonadh Eòrpach.
Cìsean
Dh'fhoillsich Riaghaltas na h-Alba sgrùdadh air cìsean thairis air an 30 bliadhna mu dheireadh a tha ag ràdh gu bheil Alba a' cur a cuid fhèin, agus barrachd, ris an Rìoghachd Aonaichte. Thuirt iad gun robh teachd a-steach cìse de cha mhòr £50 billion ann an Alba an-uiridh, agus tha sin nas àirde, a rèir àireamh sluaigh, na an còrr den Rìoghachd. Ach tha na Làbaraich ag ràdh nach eil sin ag innse na sgeòil gu lèir, oir gu bheil an t-suim a' crochadh gu mòr air airgead ola a' Chuain a Tuath, agus nach eil e ag innse nas motha dè tha Alba a' cosg.
Luaith
Dh'iarr Leas Phrìomh Mhinistear na h-Alba, Nicola Sturgeon, rannsachadh nas fharsainge air mar a thathas a' dèiligeadh ri luaith leanaban. Tha seo an dèidh sgainneal ann an Glaschu agus ann an Dùn Èideann far an deach innse do phàrantan naoidheanan a rugadh marbh, nach fhaigheadh iad idir an luaith, nuair a chaidh ann am firinn, an dust a thiodhlaigeadh gun fhiosda dhaibh.
Isle of Lewis
Dh'iarr Ball nan Eilean Siar ann am Pàrlamaid na h-Alba, Alasdair Allan, air Caledonian Mac a' Bhriuthainn innse de an t-adhbhar air a bheil an Isle of Lewis a' bristeadh sìos cho tric air an t-seirbheis eadar Steòrnabhagh agus Ulapul. Tha sin air tachairt dà thuras bho bha i air a turàs bhliadhnail anns an doc. Thuirt Cal Mac nach eil an Isle of Lewis a' bristeadh sìos dad nas trice na tha dad de na bàtaichean eile aca.


text:
Naidheachdan 11:00m
7 Am Màrt 2014 Ùraichte aig Ùraichte aig
An Ugràin
Thuirt an Kremlin gu bheil astar mòr fhathast eadar an Ruis agus na Stàitean Aonaichte mun dòigh as fheàrr air dèiligeadh ris an èiginn anns an Ugràin. Bhruidhinn an Ceann-suidhe Obama agus Ceann-suidhe na Ruis, Vladimir Putin, air a' fòn a-rithist an-raoir mun chùis. Dh'iarr Mgr Obama air Mgr Putin fuasgladh dioplòmasach fhaighinn, ach thuirt Mgr Putin gum feum esan èisteachd ris an taic a tha sluagh Chrimea ag iarraidh.
Alliance Trust
Thuirt a' chompanaidh tasgaidh Alliance Trust a tha stèidhichte ann an Dùn Dè, gu bheil iad a' tòiseachadh air companaidhean a chlàradh ann an Sasainn ron referendum air neo-eisimeileachd na h-Alba. Thuirt a' bhuidheann gur e mì-chinnt mu chìsean, riaghladh an ionmhais agus dè an t-airgead a bhiodh Alba neo-eisimeileach a' cleachdadh as coireach gu bheil iad a' dèanamh sin.
Danny Alexander
Thuirt Àrd-Rùnaire an Ionmhais, Danny Alexander, gun dèanadh neo-eisimeileachd do dh'Alba triobaidean mòra do ghnìomhachas nam peinnseanan. Thuirt e cuideachd nach gluais na prìomh phàrtaidhean poileataigeach nam beachd an aghaidh a bhith a' roinn an Not. Thuirt Riaghaltas na h-Alba gu bheil na pàrtaidhean sin a' feuchainn ri car a thoirt às an t-sluagh.
Poilis a' Mhet
Thuirt Doreen Lawrence, màthair Stephen Lawrence, an deugaire dubh a chaidh a mhurt ann an Lunnainn bho chionn còrr is 20 bliadhna, gum feum feadhainn an dreuchdan a chall ma thèid dearbhadh nach do rinn poilis mar a bu chòir. Dh'innis Rùnaire na Dùthcha, Theresa May, an-dè, gum bi rannsachadh poblach ann an dèidh aithisg a chàin dòighean-obreach Poilis a' Mhet aig an àm. Tha an aithisg sin ag ràdh gun robh na Poilis gu dìomhair a' cumail sùil air an teaghlach Lawrence. Thuirt athair Stephen Lawrence nach eil earbsa sam bith aigesan gum faigh rannsachadh poblach gu fìrinn na cùise.
Oighreachd a' Chrùin
Thuirt Comataidh Chùisean na h-Alba aig Westminster gur ann aig na coimhearsnachdan ionadail a bu chòir smachd a bhith air grunnd na mara agus na cladaichean, seach aig Oighreachd a' Chrùin. Thuirt a' Chomataidh gu bheil iad gu math mì-thoilichte nach d'fhuair iad fhathast freagairt do mholadh den aon sheòrsa a rinn iad bho chionn dà bhliadhna.
Ionadan-seirbheis Comhairle na Gàidhealtachd
Thèid beachd an t-sluaigh iarraidh air plana Comhairle na Gàidhealtachd airson còrr is an dàrna leth de dh'ionadan-fiosrachaidh ionadail na Comhairle a dhùnadh. An dèidh mòran ghearainnean tha a' Chomhairle ag ràdh gum beachdaich iad a-rithist air a' phlana sin.
Na h-Aiseagan
Tha droch shìde a' cur maill air seirbheisean-aiseig an-diugh. Tha cus dhiubh ann airson an ainmeachadh uile, ach nam measg tha an tè eadar Ulapul is Steòrnabhagh na tàmh an-dràsta. Bidh co-dhùnadh ann feasgar a thaobh seòladh às Ulapul aig 5:35f a-nochd. Aiseag Chaolas na Hearadh, tha i na tàmh an còrr den là an-diugh, cha sheòl i an-diugh tuilleadh. Tha aiseag Chaolas Bharraigh na tàmh cuideachd. Bheir iad sùil aig 3:00f, air cuin a sheòlas i a-rithist. Agus chaidh seòlaidhean eadar an t-Òban, Bàgh a' Chaisteil, agus Loch Baghasdail a chur dheth an còrr den là an-diugh.


text:
Fàilte air moladh Coimisean a' Mhorair Mhic a' Ghobhainn a thaobh Oighreachd a' Chrùin
Chuir Fear-gairm Comhairle nan Eilean Siar, Tormod Dòmhnallach, fàilte mhòr air an naidheachd gu bheil Coimisean a' Mhorair Mhic a' Ghobhainn air moladh na cumhachdan agus an teachd a-steach bho ghrunnd na mara a ghluasad gu Pàrlamaid na h-Alba.
Tha seo am measg grunn mholaidhean airson cumhachdan a bharrachd a ghluasad à Westminster an dèidh do phrìomh phartaidhean na Rìoghachd Aonaichte gealltanas a thoirt seachad ron an referendum gun dèanadh iad a leithid.
Gealltanas
Ged a tha soilleireachadh a dhìth a thaobh màl agus buannachdan bho chumhachd ath-nuadhachail, tha am Fear-gairm a' faicinn cothroman mòra ann a bhith a' toirt chumhachdan Oighreachd a' Chrùin a thaobh grunnd na mara thuca fhèin.
Gheall an seann Phrìomh Mhinistear, Ailig Salmond, gum biodh ceud às a' cheud de theachd a-steach a' dol dha na comhairlean ionadail, ma 's e is gu faigheadh Pàrlamaid na h-Alba smachd air grunnd na mara agus an oirthir.
Tha comhairlean eileanach air a bhith strì son bliadhnaichean son barrachd smachd fhaighinn air na buannachdan teachd a-steach agus na cumhachdan a th' aig Oighreachd a' Chrùin air na cladaichean mun timcheall.
Buannachdan
Thuirt am Fear-gairm, ma 's e is gu faighear smachd air grunnd na mara, gum biodh iadsan a' gabhail a-steach na h-iarratasan aig iasgairean, luchd-àrach èisg is duine sam bith eile a tha cleachdan na fairge mu thimcheall nan eilean son am bith-beò a dhèanamh no son cur-seachadan.
Bhiodh seo a' toirt cothrom co-dhùnaidhean a dhèanamh a bha toirt a-staigh na beachdan eadar-dhealaichte, 's bhiodh an t-ionmhas bho phròiseact sam bith air a chleachdadh son bun-structar agus leasachadh mu thimcheall na h-oirthir agus air pròiseactan co-cheangailte ri cumhachd ath-nuadhachail.
Clàr-ama
Feumaidh Pàrlamaid Westminster gabhail ris na molaidhean aig a' Choimisean mus tèid iad a chur an gnìomh.
Gheall am prìomhaire, Dàibhidh Camshron, gun tèid pàipearan fhoillseachadh air na laghan ùra ro oidhche Bhurns san Fhaoilleach, son 's gu faigh Taigh nan Cumantan air sgrùdadh a dhèanamh orra.
Cha tèid na laghan a chur an gnìomh gu às dèidh an taghaidh choitcheann anns a' Chèitean 2015.


text:
Ningbo HANLONG Imp. & Rio. Malairt Chaidh Companaidh stèidhichte air a 'chiad Ninghai SIMING Rubber Factory stealladair. Tha sinn aon de na saothraichean a tha sònraichte ann an loidhne de concrait pumpa rubair stealladair le iomadh bliadhna eòlas, agus a fhuair àrd-chliù, deagh-chàileachd agus as-dèidh reic seirbheis. A-nis, ar companaidh ùr a tha gu sònraichte ann an saothrachadh &-mhalairt concrait pumpa a bharrachd pàirtean, mar rubair hoses, choimhcheangal, gaskets, lìbhrigeadh a 'phìob, rubair pistons, a' spùtadh siolandair, etc.
Tha ar chompanaidh suidhichte ann Ningbo bhaile, aig a bheil aon de na phort a bu mhotha - Beilun. Agus cuideachd, mu 300 cilemeatair fada air falbh bho Shìona Eaconamach Ionad - Shanghai.
Osbarr, ar companaidh Tha eachdraidh fhada. Tha ar companaidh a stèidheachadh ann an 2009, tha e air a bhith 8 years.And stuthan againn a tha àrd-ìre, cho mòran chompanaidhean a bu toil a thaghadh ar companaidh bathar.


text:
- TIOTAL
- Duaisean aig deuchainnean choin
- EXTERNAL ID
- PAW18356O
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1952
- LINN
- 1950an
- CRUTHADAIR
- David Whyte Studio
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 21012
- KEYWORDS
- caoraich
cìobairean
coin-chaorach
deuchainnean chon-chaorach
Longman
Chaidh Deuchainnean Eadar-nàiseanta nan Cù-chaorach an cumail aig an Longman, Inbhir Nis, eadar 18mh is 20mh Sultain 1952. Bha na deuchainnean ann a h-uile bliadhna, air an cur air dòigh le Comann Eadarnàiseanta nan Cù-chaorach do cho-fharpaisich à Sasainn, Alba is a' Chuimrigh. B' e seo a' chiad turas a bha iad air tighinn don Ghàidhealtachd.
Chaidh na duaisean an toirt seachad an turas seo leis a' Bh-Uas Kay Grigor, bean Probhaist J.M. Grigor.
'S e Alba a thog a' chuid a bu mhotha de na duaisean air a' chiad latha. Choisinn Mgr Seòras Redpath à Jedburgh agus a chù, Moss, Cuach Dhùbhlain nan cìobairean. Choisinn Mgr Uilleam Work à Hawick le a choin Ken is Dave Sgiath Àrd-fharpais an Dàrna Mostyn airson chàraidean.
'S e cìobairean às a' Chuimrigh a ghabh a' chiad 's an dara àite san àrd-fharpais de chìobair le aon chù a ghabh àite fad dà latha às dèidh sin. 'S e Albannaich a thog na ceithir àiteachan às dèidh sin. Bha droch ruith Dihaoine aig an aon cho-fharpaiseach bhon taobh a tuath, Mgr J. MacFhearchair às Inbhir Nis, agus cha d'fhuair e troimhe do na cuairtean deireannach Disathairne. 'S e Alba a thog àrd-fharpais nan sgiobaidhean
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Companaidh leacan ann an rianachd
Chaidh tè de na companaidhean as motha a tha a' reic leacan Gallaibh ann an rianachd.
Bha grunnan chuaraidhean aig Caithness Stone Industries Ltd, a tha stèidhichte faisg air Inbhir Theòrsa, agus bhiodh iad cuideachd a' giollachd chlachan.
Tha leacan Ghallaibh ainmeil air feadh an t-Saoghail, agus chaidh a' chlach a chleachdadh ann am Pàrlamaid na h-Alba agus aig Gàraidhean Cuimhneachaidh Bhreatainn ann an New York.
Teachd a-steach
Le teachd a-steach de £3m an-uiridh, tha a' chompanaidh air leacan a thoirt do ghrunnan thaighean-òsta agus ionadan luchd-turais.
Bha iad cuideachd air tòiseachadh a' dèanamh rudan airson taighean.
Ach, tha farpais agus cosgaisean air droch bhuaidh a thoirt orra.
Luchd-rianachd
Thuirt an luchd-rianachd RSM Tenon gur e cosgaisean a dh'adhbharraich staing ionmhais Caithness Stone Industries Ltd.
Nì RSM Tenon sgrùdadh air Caithness Stone Industries Ltd a-nis agus feuchaidh iad ris a' chompanaidh a shàbhaladh.


text:
Goireasdan do iataichean anns na Hearadh
Thathas an dòchas goireasan ùra a chur air dòigh anns na Hearadh airson na tha de bhàtaichean a' tadhal air an eilean.
Tha Urras Cheann a Tuath na Hearadh a' cur rompha £1.3m a thogail mu choinneimh a' phròiseict.
Bhiodh aon phontùn air an Tairbeart agus fear eile ann an Scalpaigh.
Bithear a' tagradh airson airgead bho bhuidhnean poblach leithid Comhairle nan Eilean Siar, Iomairt na Gàidhealtachd 's nan Eilean agus Oighreachd a' Chrùin.
Goireasan
Tha grunn choimhearsnachdan anns na h-Eilean Siar air goireasan ùra a chur air dòigh bho chionn ghoirid 's iad ag amas air tuilleadh iataichean a thaladh.
Chaidh marina ùr fhosgladh ann an Steòrnabhagh anns an Lùnastal agus chan eil ach beagan sheachdainnean ann bho chaidh an aon sheòrsa goireas fhosgladh ann an Loch nam Madadh.
Thuirt Coinneach MacLeòid, a tha na bhall den chomataidh-stiùiridh anns na Hearadh, gu bheil tòrr bhàtaichean a' tighinn a-steach an-dràsta, a dh'aindeoin 's nach eil goireasan sònraichte ann dhaibh.
Thuirt e gum faodadh buannachdan mòra a bhith ann dhan eaconamaidh ionadail le barrachd dhaoine a' frithealadh nam bùithdean agus gum faodadh barrachd ghnìomhachasan toiseachadh ann an ceann a tuath na Hearadh.
Dh'iarradh an t-Urras gum biodh na goireasan ann ro dheireadh na h-ath-bhliadhna.


text:
Drew Hendry gus feuchainn air Westminster
Thuirt Ceannard Comhairle na Gàidhealtachd gu bheil e airson seasamh mar thagraiche dhan SNP aig an taghadh-choitcheann an ath-bhliadhna.
Chaidh ainm Drew Hendry a chur air adhart le buill SNP gus farpais a bhith na thagraiche dhan phartaidh an aghaidh an Lib-Deamaich, Danny Alexander, ann an Inbhir Nis, Inbhir Narann, Bàideanach is Srath Spè.
Thuirt Mgr Hendry gu bheil fios aige bhon obair aige aig a' Chomhairle gu dè na dùbhlain a th' ann do mhuinntir na Gàidhealtachd.
Thuirt e gu bheil fadachd air a-nise feuchainn ri taic nam ball fhaighinn gus seasamh aig an taghadh às leth an SNP.
Chaidh Ailig Salmond às àicheadh aithrisean an t-seachdain seo chaidh gun robh e fhèin a' meòrachadh air seasamh dhan SNP an aghaidh Danny Alexander.
Chaidh Mgr Alexander, Àrd-Rùnaire gu Roinn an Ionmhais, a thaghadh mar bhall na sgìre an toiseach ann an 2005.
Thuirt e gun robh Ailig Salmond air ruith air falbh bhon fharpais is gur e dàrna roghainn an SNP a bhios ann an Drew Hendry.


text:
Dragh mu sheirbheis A&E
Tha dragh air nochdadh às dèidh dha thighinn am follais gun deach aonad tubaist is èiginn Ospadal Inbhir Narann a dhùnadh Là na Nollaige air sgàth dìth luchd-obrach.
Dh'innis Bòrd Slàinte na Gàidhealtachd Là na Nollaige fhèin gum biodh an t-aonad dùinte eadar 1:00f is 7:30f.
Dh'iarr iad air euslaintich a bha feumach air taic èiginnich a dhol dhan ospadal ann an Inbhir Nis neo Eilginn.
Thuirt fear-labhairt bhon Bhòrd nach b' e co-dhùnadh furasta a bh' ann dhaibh ach gun do dh'fhaillich e orra luchd-obrach gu leòr fhaighinn gus an t-aonad a chumail fosgailte.
Aithreachas
Thuirt e gun robh aithreachas orra airson duilgheadas sam bith a chaidh adhbhrachadh leis a' cho-dhùnadh.
Tha am ball Tòraidheach dhan Ghàidhealtachd is na h-Eileanan, Màiri Scanlon, am measg na tha iomagaineach mun ghnothach.
"Tha e a' cur dragh orm gun deach an t-aonad a dhùnadh Là na Nollaige, gu h-àraidh an uair a bha aimsir glè fhuar againn," thuirt i.
"Bu chòir do Bhòrd Slàinte na Gàidhealtachd mìneachadh ceart a thoirt do mhuinntir Inbhir Narann carson a thachair seo agus gealltanas a thoirt dhaibh cuideachd gun dèan iad na 's urrainn dhaibh gus nach tachair e a chaoidh tuilleadh."


text:
Naidheachdan 11:00m
28 An Cèitean 2015 Ùraichte aig Ùraichte aig
Bile na h-Alba
Tha Bile na h-Alba a' dol air beulaibh na Pàrlamaid aig Westminster airson a' chiad uair an-diugh. Tha am bile stèidhichte air molaidhean Choimisein Mhic a' Ghobhainn, 's tha Dàibhidh Camshron ag ràdh gun toir e ìre de dh'fhèin-riaghladh do dh'Alba nach eil aig Pàrlamaid eile de a seòrsa air an t-saoghal. Tha Pàrtaidh Nàiseanta na h-Alba den bheachd ge-tà nach eil e a' dol cho fada 's a dh'iarr an Coimisean.
An t-Aonadh Eòrpach
Tha Dàibhidh Camshron a' dol air chuairt dà là air feadh na h-Eòrpa ag iarraidh taic airson ath-leasachadh air an Aonadh Eòrpach. Bidh e san Òlainnd agus anns an Fhraing an-diugh, agus anns a' Phòlainn agus anns a' Ghearmailt a-màireach. Tha dùil ri referendum air àite Bhreatainn san AE ro dheireadh 2017.
FIFA
Tha còmhdhail bhliadhnail FIFA, a' bhuidheann-riaghlaidh bhuill-choise air feadh an t-saoghail, a' tòiseachadh ann an Zurich le rabhadh gu bheil companaidhean mòra a tha a' cur taic-airgid ris a' gheama a' beachdachadh air an taic sin an cois nan casaidean agus rannsachadh mu choirbteachd agus brìbearachd. Tha sreath de dh'àrd-oifigich FIFA an grèim, agus tha UEFA, a' bhuidheann bhuill-choise Eòrpach, a' feuchainn ri stad a chur air bhòt airson ceann-suidhe FIFA a-màireach, far a bheil Sepp Blatter ag amas air a chòigeamh turas mar cheann-suidhe.
Cal Mac
Chaidh innse do Chaledonian Mac a' Bhriuthainn aig coinneimh phoblaich ann am Barraigh gun robh iad a' toirt seirbheis nas fheàrr dhan eilean bho chionn fichead bliadhna na tha iad an-dràsta. Thuirt am fear-gnothaich, Dòmhnall Eòsaf MacIllEathain, gu bheil iad ag iarraidh seirbheis nas cunbhalaiche aig amannan freagarrach. Thuirt Cal Mac gu bheil iad ag aithneachadh cho deuchainneach 's a tha a' mhì-chinnt le seirbheisean-aiseig nuair a tha droch shìde ann, ach gum feum iad prìomhachas a thoirt do shàbhailteachd. Tha Cal Mac a' cumail sreath choinneamhan air feadh nan eileanan an-dràsta mus tèid na seirbheisean a-mach gu tairgse aig deireadh na bliadhna seo.
Seach-Rathad an t-Sròim
Thèid innse do mhuinntir thaobh siar Rois a-nochd aig coinneimh anns an Achadh Mhòr nach eil airgead aig Comhairle na Gàidhealtachd airson leasachadh maireannach air Seach-Rathad an t-Sròim, a tha tric dùinte le maoim-slèibhe. Tha a' Chomhairle ag ràdh gum feum muinntir an àite gabhail ri sgeama air an ruig an sporan poblach aig an àm seo.


text:
Chaidh bhòtadh an aghaidh stad a chur air pròiseas tairgse nan aiseagan
Bhòt buill ann am Pàrlamaid na h-Alba an aghaidh rùn Làbarach a bha a' moladh stad a chur air a' phròiseas tairgse airson seirbheisean aiseag a' chost an iar.
Chaidh bhòt a chumail agus argamaidean laghail gan cur air beulaibh a' Choimisein Eòrpaich a bhiodh a' ciallachadh nach biodh feum air leithid de phròiseas airson seirbheisean deatamach anns an roinn phoblaich.
Tha Riaghaltas na h-Alba ag ràdh gum feum iad tairgsean iarraidh airson na seirbheisean, mar a rinn na Làbaraich nuair a bha iadsan san Riaghaltas aig Holyrood.
Bha Aonadh an RMT agus luchd-obrach nan aiseagan a' coiteachadh bhall na Pàrlamaid agus pròiseas tairgse nan aiseagan ga dheasbad.
Pròiseas connspaideach
Tha na Làbaraich ag ràdh gu bheil am pròiseas cosgail, 's gu bheil e ag adhbharachadh troimhe-chèile.
Tha Riaghaltas na h-Alba ag ràdh ge-tà, gu bheil oidhirpean nan Làbarach gun chùram, 's gu bheil iad a' feuchainn ri dragh a chur air daoine mu dheidhinn a' phròiseas.
Chuir an Riaghaltas fàilte air an deasbad, ag ràdh gu bheil e a' toirt cothrom dhaibh sealltainn gu bheil iad a' cur taic ri seirbheisean aiseig, agus gu bheil am pròiseas tairgse fosgailte, cothromach agus soilleir.